Peščanik – Dev Ma ko vas šiša - Slobodan Pavlović - Peščanik - Dev\nPosted By Slobodan Pavlović On 18/12/2009 @ 11:15 In Prenosimo,Tekstovi | No Comments\nVašington – Za razliku od prošlog dolaska, krajem aprila (kad mu je krajnji domet bio zamenik državne sekretarke), Vuk Jeremić stigao je utorak do najvišeg sprata Stejt Departmenta. Do kabineta Hilari Klinton, koja ga je pre početka predstavila novinarima sa par kurtoaznih rečenica u stilu: „SAD smatraju da Srbija ima priliku da odigra konstruktivnu lidersku ulogu na Zapadnom Balkanu. Očekujemo da se nastave pozitivna kretanja kojima je rezultiralo majsko putovanje potpredsednika Bajdena u Beograd“ – posle čega je usledio njihov polučasovni razgovor iza zatvorenih vrata.\nKlintonovu posle toga više nismo ni videli ni čuli. Jer, kako nam je objašnjeno, to je uobičajena praksa kod ovakvih ekspres susreta upriličenih na traženje gosta iz inostranstva – za razliku od poseta koje organizuju domaćini. Kao, recimo, kad je ovde ovde u ponedeljak boravio šef diplomatije Španije i sledeći predsedavajući Evropske unije Migel Moratinos. Ili ono, prošle nedelje, kad je na velika zvona dočekan hrvatski ministar Goran Jandroković i pozdravljen na konferenciji za štampu kao predstavnik „demokratske zemlje koja značajno doprinosi mirovnim operacijama NATO“ i „kao lider u regionu predstavlja model opredeljenosti za reforme i progres“.\nPrema informaciji iz domaćih izvora, glavni deo razgovora Klintonove sa Jeremićem bio je posvećen tekućim butmirskim nastojanjima da se obezbedi stabilnost Bosne i Hercegovine – uz prilično jasno izraženu odlučnost SAD da se spreči tekuća „stagnacija u sprovođenju Dejtonskog sporazuma“. U tom kontekstu, navodi se, ocenjene su sa američke strane kao kontraproduktivne i neosnovane nedavne „referendumske pretnje“ iz Banjaluke, uz priznanje Beogradu za neka tekuća „konstruktivna nastojanja“ (iza scene) da se reši „taj problem sa Dodikom“… Kosovo je, s druge strane, figuriralo kao tema u saglasnosti da se to pitanje ostavi po strani – odnosno da se, koliko je to mogućno, ide na poboljšanje međudržavne saradnje u svim ostalim oblastima.\nU Stejt departmentu su, takođe, u utorak pomenute neispunjene obaveze Srbije prema Hagu (posebno u kontekstu izražene podrške nastojanjima Srbije da pristupi EU), kao i iščekivanja da će se naše pravosuđe izjasniti o ubistvu na Kosovu američkih državljana braće Bitići (1999), kao i o odgovornima za paljenje američke ambasade u Beogradu (2008) i „slučaj Miladina Kovačevića“ (2009).\nTo su, međutim, sve informacije koje su nam stigle iz „druge ruke“, iz američkih izvora. Jer, ministar Jeremić, posle izlaska iz Stejt departmenta, nije bio raspoložen nizašta drugo osim za kraći monolog o „izuzetno uspešnoj poseti“, o „perspektivi za dalje unapređenje odnosa“, o Srbiji „regionalnom faktoru stabilnosti“ kao i o „snažnoj američkoj podršci našim evropskim integracijama“. Kad je to izdeklamovao, za par minuta, okrenuo nam je leđa i ušao u ambasadinu limuzinu koja ga je odvezla na aerodrom.\nBilo je to u 15:45, a njegov avion polazio je dva i po sata kasnije, s tim što se od Stejt Departmenta do Dals aerodroma stiže, bez problema, za četrdesetak minuta. Što će reći, sa više nego dovoljno vremena da se, preko novinara, prenese javnosti u Srbiji o čemu se u Stejt departmentu konkretno razgovaralo – šta je rečeno sa naše strane i šta se čulo od domaćina u tom važnom, prvom susretu na nivou šefova diplomatije.\nU razgovoru iniciranom, inače, iz Beograda – i to samo nedelju dana pošto je ovde u Vašingtonu boravio naš ministar odbrane Dragan Šutanovac i sa šefom Pentagonu Robertom Gejtsom isto tako elaborirao sve te važne teme za koje su zainteresovane Srbija i SAD.\nNe pamti se, decenijama unazad, da je neki od od najviših predstavnika naše vlasti zvanično boravio u Vašingtonu, a da se potom tako hladno spakovao i otišao kući ne osećajući obavezu da makar samo nagovesti našoj javnosti šta je razgovarano i, eventualno, dogovoreno sa državnom sekretarkom SAD. Iz razloga samo njenu poznatih, Jeremić posle izlaska iz Stejt departmenta nije želeo razgovor sa nama, izveštačima beogradskih medija. „Žurio“ je na aerodrom…\nA, vašem dopisniku ostalo je samo podsećanje i poređenje sa jednom svojevremenom posetom Vašingtonu tadašnjeg premijera Zorana Đinđića – koji je bio u stvarnom aerodromskom cajtnotu posle obilaska sijaset važnih ovdašnjih adresa. Pred polazak, problem sa nama dopisnicima rešio je tako što nas je stavio u svoja kola i na putu do aerodroma ne samo odgovorio na sva naša pitanja, već nam ispričao i mnogo toga što je spadalo u ono „off the record“. Poručivši nam, na kraju, nešto što neću nikad zaboraviti: da pazimo šta ćemo i kako da napišemo – ali i da se i te kako čuvamo da ne ispustimo „ništa od onoga što treba da znaju oni kod kuće“ koji su mu poverili da vodi zemlju.\nTo je, međutim, bilo neko drugo vreme. Očigledno, ovi danas nisu ni „Đ“ od tog Đinđića.\nIntegralna verzija teksta čiji je deo objavljen u listu Danas, 18.12.2009.\nURL to article: https://dev.pescanik.net/ma-ko-vas-sisa/


Austrija bi na leto mogla da otvori granice za turiste - Svet - Dnevni list Danas\nPočetna » Svet » Austrija bi na leto mogla da otvori granice za turiste\nAustrija bi na leto mogla da otvori granice za turiste\nAustrija bi na leto mogla dozvoliti turistima iz Nemačke i drugih zemalja, u kojima je korana virus pod kontrolom, da posete tu zemlju, saopštila je ministarka turizma Elizabet Kestinger.\n2Piše: FoNet 19. aprila 2020. 17.04\nStatistika beleži da je nemačkih turista pšrošle letnje sezone bilo oko 30 odsto, prenosi portral SEEbiz. Udeo turizma u austrijskom bruto domaćem proizvodu (BDP) jedan je od najvećih u EU.\n„Sloboda putovanja ostaće ograničena u narednim mesecima. Međutim, ako su zemlje uspešne, poput Nemačke, postoji realna šansa za bilateralne sporazume“, rekla je Kestinger.\nKonzervativni premijer Sebastian Kurc rekao je da bi Austrijanci trebalo da razmisle o letovanju u svojoj zemlji kako bi pomogli ekonomiji. „Međutim, bez stranih turista, moraćemo da podnesemo gubitke“, ukazala je Kestinger.\nDo kraja aprila Vlada planira da predstavi plan postepenog otvaranja restorana i turističkog sektora.\nOd utorka su u Austriji otvoreni vrtni centri i prodavnice površine manje od 400 kvadratnih metara, u koje je obavezan ulazak s maskom. Masku je obavezno nositi i u javnom prevozu i u taksijima.\nPrema podacima Univerziteta DŽons Hopkins u Austriji je korona virus potvrđen kod 14.670 osoba, dok su 443 umrle, prenose mediji u regionu.\nAustrija, Korona virus, leto, turisti\nPremijer Češke apeluje na Orbana da ne zatvara Mađarsku za turiste\nAustrija razmatra ublažavanje ograničenja posle Uskrsa\nVlasti u Tirolu prećutale da turistima preti zaraza\n19. aprila 2020. u 17.23\nZašto samo Austrija? Pošto se radi o velikoj lovi svi će da „navuku roletne“ pa da puste rilju , kakav virus kakvi „bakrači“. Viš šta ovi preko bare rade, će se potepaju medjusobno samo da odvrnu „slavin“\nMožda, još je rano kaže:\n19. aprila 2020. u 21.38\nA ne piše da je već 10 000 ozdravilo!!\nMislim da je rano za otvaranje granica, ali ko zna, možda će pandemija brže proći, nego što su prognoze!


Evropska komisija je saopštila danas da je tužila Dansku zbog toga što nije zaustavila praksu domaćih kompanija da prave i izvoze beli sir izvan EU pod oznakom "feta". Time su, kako je saopštila Komisija, prekršena pravila prema kojima je korišćenje imena "feta" ograničeno samo na sir poreklom iz Grčke, prenosi agencija Rojters.\nUmesto iz Srbije, Rusi sad uvoze fetu iz Brazila\n"Feta" sir ima oznaku zaštićenog geografskog porekla u EU od 2002. godine, i kao takav može da se proizvodi samo u Grčkoj prema utvrđenom tehološkom postupku proizvodnje\nZaboravite spejs šatlove, u svemir će se putovati - balonom!\nU nadi da će steći bogatstvo zbog sve veće gladi za avanutrom žitelja naše planete, “Vordl vju”, mlada kompanija iz Arizone, najavila je planove za organizovanje putovanja balonom u stratosferu. Sa visine od 30 kilometara putnici će oko dva sata moći da posmatraju upečatljive prizore.


BANJALUKA, TUZLA – Proizvodnja krastavaca kornišona u BiH ove godine je na izuzetno dobrom nivou, proizvođači su zadovoljni rodom i otkupom, te se ove godine očekuje skoro duplo veći izvoz kornišona nego u prošloj godini.\n“Imaćemo značajan izvoz krastavaca iz BiH u toku ove godine, u odnosu na prošlu. Očekujemo da će izvoz količinski biti veći skoro duplo, a uduplan vrijednosno. Kupci su uglavnom iz Njemačke, a cijena na svjetskom, odnosno evropskom tržištu je nešto veća nego lani”, kaže Selimović.\n“Krastavac, koji je obran ujutru, u popodnevnim satima bude preuzet i dostavljen na kalibratore u firmama, gdje se kalibrira, pakuje u gajbice i ide u pothlađivanje od četiri stepena, te se kao takav izvozi”, objašnjava Selimović za “Nezavisne”.\nIstiče da proizvođači mogu biti zadovoljni kada su u pitanju otkup, proizvodnja i ostvareni prinosi, ali da su se oni zbog manjka radne snage proteklih godina odlučili za manje zasijane površine.\nKada je u pitanju cijena kornišona, kaže da je prva klasa 1,5 KM, druga od 0,75 do 0,85 KM, a treća klasa od oko 0,20 KM, te kako ističe cijena je podignuta za 0,10 KM u odnosu na lani, osim treće klase. Dodao je da proizvođači inače angažuju radnu snagu za berbu kako bi mogli sve postići.\n“Cijena berača danas je dostigla pet KM po satu, pa su i oni ove godine zaradili. Inače, ove godine za razliku od prošlih nema problema sa pronalaskom berača jer zbog korone veliki broj ljudi nije otišao vani”, ističe Selimović.\nRefik Ahmuljić, direktor Zemljoradničke zadruge “Gračanka” iz Gračanice, kaže da ove godine imaju povećan otkup kornišona, te da umjesto planiranih 750 tona za Njemačku, oni će izvesti 950 tona krastavaca.\n“Cijena otkupa prve klase je porasla za 0,10 KM u odnosu na prošlu godinu. Ona je nešto porasla i na tržištu u Njemačkoj, te je ova zemlja otprilike pratila povećanje koje smo mi odredili našim proizvođačima”, rekao je Ahmuljić za “Nezavisne”.\nOn kaže da su ljudi osjetili sigurnost s otkupom i uplatama na svakih 10 dana, jer je krastavac ipak kultura s kojom se najviše može zaraditi po jedinici površine.\nDodao je da imaju povećan otkup krastavaca ove godine, ali da su za razliku od prošle proširili i teren s kojeg otkupljuju ovaj proizvod.\nCijena povećana, rod odličan\nStojan Marinković, predsjednik Saveza udruženja poljoprivrednih proizvođača u RS, rekao je za “Nezavisne” da izvoz kornišona ide nesmetano, te da su poljoprivrednici prilično zadovoljni ove godine zbog roda koji je bio iznad očekivanja.\n“Vjerovatno će to uticati i na druge poljoprivrednike ohrabrene zagarantovanim otkupom, zagarantovanom cijenom, pa da od sljedeće godine povećaju tu proizvodnju. Cijena je povećana, rod je bio odličan, međutim, istina, bilo je godina kada je ova proizvodnja podbacila jer se kornišoni nisu mogli prodati. Sigurnost plasmana je nešto najbitnije u svim granama i, naravno, cijena koja je unaprijed zagarantovana. Sve u svemu, možemo biti zadovoljni”, kaže Marinković i dodaje da se proizvodnja kornišona može svrstati u jednu od profitabilnijih u poljoprivredi. (Nezavisne)


Brus ONLINE - Evrokontakt: Kakve su mogućnosti za razvoj socijalnog preduzetništva na lokalnom nivou?\nEvrokontakt: Kakve su mogućnosti za razvoj socijalnog preduzetništva na lokalnom nivou?\nUdruženje građana za podršku evropskim integracijama “Evrokontakt” i Agencija za regionalni razvoj Rasinskog okruga promovisali su predlog javne politike “Mogućnost razvoja socijalnog preduzetništva na lokalnom nivou u Srbiji”.\n“Posle tri godine bavljenja ovom temom došli smo do finalnog produkta koji će biti alat za sve organizacije civilnog društva koje žele da se bave javnim zastupanjem socijalnog preduzetništva. Ovo je prvi dokument ovakve vrste u Srbiji. Nakon odmora biće prosleđen na adrese svih deset lokalnih samouprava u Raškom i Rasinskom okrugu sa željom da se nastavi dijalog“, kazao je Nenad Krstić, predsednik “Evrokontakta”.\nKrstić kaže da “ne treba čekati rešenja koja dolaze iz Beograda”.\n“Kroz različite aktivnosti došli smo do zaključka da postoji čitav niz mera koje su pod ingerencijom lokalnih samouprava a koje mogu pospeštiti socijalno preduzetništvo odnosno solidarnu ekonomiju“, dodao je Krstić.\nAleksandar Šaronjić, direktor Agencije za regionalni razvoj Rasinskog okruga, podsetio je da je 2017. godine pokrenut projekat “Razvoj socijalnog preduzetništva u Rasinskom okrugu”.\n“Otvorena je kancelarija za socijalno preduzetništvo a dvoje naših ljudi je osposobljeno za sprovođenje aktivnosti. Nakon jedne TV emisije u Zrenjaninu uspeli smo da animiramo dve organizacije iz Vojvodine da se uključe u aktivnosti. Učestvovali smo na nekoliko biznis foruma u Novom Sadu, Kragujevcu i Vrnjačkoj Banji kao i na sajmu ženskog inovacionog preduzetništva. Izdali smo brošuru koaj je vodič za sve one koji žele da se bave socijalnim preduzetništvom, održavamo sajt koji se bavi ovom temom, privukli smo dosta stejkholdera, stekli nova saznanja…”, objasnio je Aleksandar Šaronjić.\nRad na izradi predloga javne politike “Stvaranje stimulativnog okruženja za razvoj socijalnog preduzetništva na lokalnom nivou u Srbiji” je deo projekta “Glas zajednice u EU integracijama – Podsticaj dijaloga OCD i lokalnih vlasti oko javnih politika”.


Poslanici o Dodikovom vetu - Glas Srpske\nPoslanici o Dodikovom vetu\nV.K. 18.07.2019 12:15\nBanjaluka - Peta posebna sjednica Narodne skupstine Republike Srpske, na kojoj će poslanici razmatrati veto koji je srpski član Predsjedništva BiH stavio na zvaničan stav BiH u vezi sa gradnjom pelješkog mosta, počela je u Banjaluci.\nAko dvije trećine poslanika podrži Dodikovu izjavu, zaključak za koji su glasali bosnjački i hrvatski član Predsjedništva Sefik Džaferović i Željko Komšić, a kojim je zatraženo da se obustavi gradnja mosta, biće stavljen van snage.\nNa posebnoj sjednici biće razmatrano pitanje zaštite nacionalnog interesa srpskog naroda koje je, u skladu sa rokovima propisanim Ustavom, pokrenuo predsjedavajući Predsjedništva BiH Milorad Dodik, nakon što su druga dva člana Predsjedništva Željko Komšić i Šefik Džaferović preglasavanjem nedavno donijeli zaključak da se Hrvatska pozove da zaustavi gradnju Pelješkog mosta dok se ne riješe sva otvorena pitanja pristupa BiH otvorenom moru.\nU Ustavu BiH se navodi da član Predsjedništva koji se ne slaže sa odlukom Predsjedništva istu može proglasiti destruktivnom po vitalni interes entiteta za teritoriju sa koje je izabran, pod uslovom da to učini u roku od tri dana po njenom usvajanju. Takva odluka će biti odmah upućena Narodnoj skupštini Republike Srpske, ukoliko je tu izjavu dao član sa te teritorije i ukoliko takav proglas bude potvrđen dvotrećinskom većinom glasova u roku od 10 dana po upućivanju, osporavana odluka Predsjedništva neće imati učinka.\nPredsjednik Narodne skupštine Nedeljko Čubrilović je rekao da sjednici prisustvuju najviši predstavnici institucija Srpske, kao i pojedini predstavnici međunarodne zajednice.\nOn je naglasio da će parlament danas raditi dok se ne razmotri jedina tačka dnevnog reda, nakon čega će se o njoj glasati.


Borovac i Osmanović pozivaju vlasti RS da prekinu diskriminaciju povratnika - Bportal.ba - Najvažnije vijesti iz BiH\n– U nasilnim pokušajima nametanja naziva „jezik bošnjačkog naroda“ umjesto bosanski jezik, najviše ispaštaju djeca povratnika te se direktno krši Dejtonski mirovni sporazum, odnosno Ustav Bosne i Hercegovine, ljudska prava, a posebno Konvencija Ujedinjenih nacija o pravima djeteta – naveli su ministri Borovac i Osmanović u zajedničkom saopćenju.\n– Neujednačena primjena terminologije, kako je utvđeno odredbama člana 7 Ustava RS, tj. korištenje pojma „jezik bošnjačkog naroda“ bez primjene istovjetnog pojma na jezik srpskog i hrvatskog naroda, predstavlja diskriminaciju i kršenje međunarodnog prava – navodi se u pismu šefa Misije OSCE-a u BiH.\n– Traži se da vlasti entiteta Republika Srpska otklone diskrimaciju u obrazovnom sistemu, odosno da se vrate ranijoj praksi poštivanja prava Bošnjaka da svoj maternji jezik nazivaju njegovim imenom – bosanski jezik te da ga kao takvog uče i upotrebljavaju u obrazovnom sistemu svoje zemlje. Istrajnost povratnika u zahtjevima za poštivanje prava na maternji jezik odraz je njihove čvrste odluke da ostanu na svojim ognjištima, koja nije poljuljana pokušajima da im se ospore ljudska i Ustavom BiH zagarantirana prava – naveli su u zajedničkoj izjavi ministri Borovac i Osmanović.\nOznačeno: adil osmanović, bajramluk, bosanski jezik, diskriminacija, Djoko Milovic, Mario Balotelli, rs, semiha borovac, Srbin, tradicija


Faktor | Usvojena odluka o privremenom finansiranju institucija BiH\n30.06.2020. / 15:08\nVijeće ministara BiH, na prijedlog Ministarstva finansija i trezora, donio je Odluku o privremenom finansiranju institucija Bosne i Hercegovine i međunarodnih obaveza BiH za period juli - septembar 2020. godine.\nOvom odlukom odobrava se privremeno finansiranje institucija BiH za treći kvartal 2020. godine u iznosu 241.500.000 KM, što predstavlja četvrtinu novca odobrenog za finansiranje institucija BiH u skladu sa Zakonom o Budžetu institucija Bosne i Hercegovine i međunarodnih obaveza BiH za 2019. godinu.\nOdluka stupa na snagu danom donošenja i bit će objavljena u "Službenom glasniku BiH", a primjenjivat će se od 1. jula 2020. godine. Odluka će prestati da važi danom usvajanja zakona o Budžetu institucija BiH i međunarodnih obaveza BiH za 2020. godinu, saopćilo je Vijeće ministara BiH.\nprivremeno finansiranjeinstitucije BiH


Efes je PONOVO NA KROVU Evrope: Evo kako su Micić i društvo ponovo došli do vrha /VIDEO/ - Sportal\nS. P. - Vest objavljena: 21:41 - 21.05.2022\nŠampionska titula ostaje u Istanbulu, pošto su košarkaši Efesa u finalu završnog turnira Evrolige u Beogradu pobedili Real Madrid 58:57. Posle velike borbe i uzbudljive završnice, ekipa Ergina Atamana odbranila je evroligaški tron osvojen prošle godine u Berlinu.\nPublika u glavnom gradu Srbije imala je priliku da vidi odličnu košarku, veliki doprinos novoj tituli Efesa dao je srpski plejmejker Vasilije Micić, koji je duel završio sa 23 poena, sa više od 37 minuta provedenih na parketu. Najzanimljivije momente možete pogledati na sledećem snimku:\nNajzanimljiviji trenuci finala Evrolige\nŠejn Larkin pomogaoje sa 10 koševa, a "iks" faktor na ovom meču bio je Tibor Plajs, koji odličnu rolu krunisao sa 19 poena i sedam skokova.\nU ekipi Real Madrida najbolje izdanje imao je Valter Tavares sa 14 poena i onje bio jedini dvocifren u dresu Madriđana, a Serhio Ljulj je ubacio devet koševa.\nEvroliga KK Anadolu Efes KK Real Madrid


Nastavljaju se građevinski radovi u gradu - OGLASNA TABLA - INFO\nNastavljaju se građevinski radovi u gradu\n23 априла, 2020 0111\nPosle oduluke Vlade i sastanaka na nivou grada doneta je odluka da se nastave radovi na 28 gradilišta, koliko ih je trenutno u Užicu, kako na otvorenom prostoru tako i u pojedinim objektima. Sa izvođačima je dogovorena dinamika, ali i poštovanje svih neophodnih propisanih mera.\nNastavljaju se radovi na 28 gradilišta\nDirektor JP „Užice razvoj“ Nikola Maskimović navodi da se nastavlja sa investicijama koje finansira Grad i ministarstva:\n„Za projekte koje finansiraju ministarstva dostavljali smo sedmične izveštaje o realizaciji, stepenu izvršenosti samih projekata jer postoje rokovi u kojima se ti projekti moraju završiti. Takođe, nastavljamo i projekte koje finansira Grad Užice u dogovoru sa izvođačima.“\nDirektor JP „Užice razvoj“ Nikola Maksimović\nOdržan je sastanak sa predstavnicima javnih preduzeća nakon čeka je sačinjen koncept i dinamika radova.\n„Nastavljeni su kompletni radovi u Ulici Ive Andrića na izgradnji kišne kanalizacije. Uporedo sa tim radovima, izvode se i radovi na izmeštanju azbestnih vodovodnih cevi koje finansira JKP „Vodovod“. Vrednosti dosadaših radova iznosila je 15,5 miliona dinra, 13 miliona dinara za kišnu kanalizaciju i 2,5 miliona dinara koštala je zamena azbestnih cevi. Nakon završetka svih tih radova očekujemo da u narednom periodu JKP Niskogradnja odradi poslove asfaltiranja ulice u punom profilu. Do subote 25. aprila Ulica Ive Andrića će biti zatvorena za saobraćaj zbog asfaltiranja.\n„Očekujemo da će Karađorđeva ulica uskoro biti asfaltirana, izvršiće se asfaltiranje u dva sloja i uradiće se novi trotoari. U narednih meseca dana Užice će biti veliko gradilište, biće angažovani svi raspoloživi izvođači kako bi radovi bilo što pre završeni“ ističe Maksimović.\nMigrant zapalio šupu i kuću u zaseoku Stolac kod Mokre Gore (VIDEO)


CENTAR ZA RAZVOJ KOMPETENCIJA - ICS MONTENEGRO\nCENTAR ZA RAZVOJ KOMPETENCIJA\nU saradnji sa „MCPZ“-Slovenia, ICS-ov Centar za razvoj kompetencija (CRK-Podgorica) je postao ovlašćeni partner u oblasti obrazovanja odraslih za razvoj i unaprjeđenje privrednih potpornih institucija, te za razvoj i unaprjeđenje poslovne i razvojno-istraživačke infrastrukture.\nU svijetu je izražen trend da pojedinac posjeduje sertifikat o svojoj profesionalnoj kompetentnosti, pored akademske ili školske diplome ili nezavisno od njih, kao dokaz da posjeduje u praksi upotrebljive vještine, znanja i stavove koji mu omogućavaju da uspješno obavlja određeno zanimanje i ispuni zahtjeve radnog mjesta.\nU sve većoj mjeri se vidi da formalno obrazovanje ne može adekvatno da odgovori potrebe kompanija za vještinama radne snage i da akademska i školska diploma nije više jedini garant profesionalne kompetentnosti njenog nosioca. U tom smislu se projekti CRK Podgorica uklapaju u strateške ciljeve Crne Gore koja planira i koordiniše cjelovit i usklađen skup ciljeva, prioriteta, mjera i aktivnosti usmjerenih prema jačanju konkurentnosti područja. CRK - PROFESIONALNA EU SERTIFIKACIJA Profesionalna sertifikacija je sistem formalnog priznanja kompetentnosti (znanja, vještina i profesionalnih stavova-ponašanja) za obavljanje određenog zanimanja za osobe koje se pojavljuju na tržištu rada bilo da su zaposlene ili ne. Profesionalna sertifikacija dokazuje kompetentnost i osposobljenost (kvalificiranost) kandidata za rad u određenom zanimanju ili radnoj ulozi


Izvor: Svet arhiva vesti 20.05.2016 - Naslovi.net\nProgovorila majka Nikole Lakića: Stefan Jakovljević je izmislio da je moj sin gej!\nNikola Lakić ušao je na najpoznatije imanje u regionu kao farmer iz naroda, ali je uspeo da se tamo zadrži duže nego mnoge ličnosti koje su poznatije od njega. Nikola se sinoć žestoko sukobio sa Cecom Jovanović, što su ostali farmeri deklarisali… »\nStigla kući: Neda pobegla od novinara iz bolnice, muž ih posle napao!\nNeda Arnerić danas je napustila Klinički centar i vratila se kući na lečenje, a tom prilikom uspela je da nasamari brojne novinarske ekipe koje su je čekale ispred bolnice. Do stana na Vračaru dovezao ju je brat, a Neda je ležala na zadnjem… »\nGabrijela Pejčev: Mislila sam da sam mnogo jaka, a onda mi se dogodilo…!\nPevačica Gabijela Pejčev povredila je nogu i obe ruke, a pratiocima na društvenim mrežama se požalila da se povredila na treningu. Naime, učesnica Farme 6 bila je u teretani i kao i obično radila vežbe sa instruktorom, da bi zatim rešila da… »\n20.05.2016 Svet, kategorije


Kako piše Kurir, srpski klubovi rešili su da igraju prijateljske mečeve uprkos tome što za njih nemaju dozvolu države.\nProšle nedelje je jedan meč (Proleter - Kabel) i prekinut zbog saznanja da ne bi smeli da igraju.\nUmesto da im to bude opomena i da shvate kakve su mere, klubovi su rešili da nastave po starom, samo što se ovoga puta „prave mrtvi“ i pričaju po medijima da ne igraju mečeve i da samo treniraju.\n“Sportski žurnal” objavio je da se fudbal u Srbiji trenutno igra u inkognito modelu bez svedoka, bez objava rezultat, sa zatvorenim vratima za novinare.\nPotpuno je nejasno zašto nadležni dopuštaju odigravanje mečeva, ako su oni zabranjeni. Zna se gde su stadioni, zna se šta je trening, a šta utakmica...


Srbijanka Turajlić: Politika ne vodi računa o obrazovanju\nProfesorka Beogradskog univerziteta u penziji Srbijanka Turajlić izjavila je danas da je šteta od dugotrajnog štrajka prosvetnih radnika ogromna za zemlju, a posredno i za đake.\nVerbić: Štrajkačima umanjena i naredna plata\nMinistar prosvete i nauke Srđan Verbić izjavio je da će nastavnicima koji su još u štrajku biti umanjena i naredna plata, a rekao je i da će se školska godina završiti na vreme, jer „većina škola u Srbiji radi regularno“.\nVerbić: Sramna odluka da se ne drže pripreme za malu maturu\nMinistar prosvete Srđan Verbić okarakterisao je sramnom odluku Unije sindikata prosvetnih radnika Srbije da u okviru radikalizacije štrajka ne drže pripreme za malu maturu.\nŠtrajk u više od 300 škola u Srbiji\nVećina škola koje su članice Unije sindikata prosvetnih radnika u ponedeljak je počela jednodnevnu obustavu rada zbog smanjenja plata, rekao je predsednik tog sindikata Dragan Mijatović. Obustavu rada najavili su i članovi Sindikata radnika u prosveti Srbije, ali u tom sindikatu još nemaju precizne podatke o školama koje su radikalizovale štrajk.\nU ponedeljak bez nastave u 700 škola\nUnija sindikata prosvetnih radnika Srbije za ponedeljak, 23. mart najavila celodnevnu obustavu nastave. Ministar prosvete Srbije Srđan Verbić izjavio da u prosveti postoji višak od 10.000 zaposlenih i da se u sledeću školsku godinu mora ući sa „optimizovanim brojem radnika“.\nRadikalizacija štrajka ako prosvetarima umanje plate\nPredsednik Unije sindikata prosvetnih radnika Srbije (USPRS) Dragan Matijević izjavio je danas da je taj sindikat odlučio da radikalizuje protest u ponedeljak, 23. marta, ako zarade nastavnika za februar budu umanjene zbog učešća u štrajku.\nVučić: Pilot pre pada rekao: „Imam problem“\nPremijer Aleksandar Vučić izjavio je da se, prema preliminarnim rezultatima izveštaja o padu helikoptera u kome je poginulo sedam osoba, ne isključuje da je reč o kvaru.\nProsvetari koji štrajkuju dobiće umanjene plate\nMinistar prosvete i nauke Srbije Srđan Verbić izjavio je danas u Beogradu da će svi prosvetni radnici koji štrajkuju skraćivanjem časova na 30 minuta dobiti umanjene plate.\nManje plate prosvetarima u štrajku\nNastavnicima i zaposlenima u školama koji su u zakonskom štrajku biće umanjena zarada od 19. februara, navode danas predstavnici dva sindikata u Srbiji.


Tako će se pod lupom policije RS, kako su uspjeli saznati, naći finansijski izvještaji, ali i ugovori sklopljeni u tom periodu, za koje se sumnja da su nanijeli štetu ovom preduzeću, čije su aktivnosti u sektoru tekstilne industrije, te proizvodnji elektromobila.\nDušan Vještica, sadašnji direktor preduzeća “Nikola Tesla”, rekao je da će istražiocima MUP-a RS biti sve na raspolaganju u istrazi.\nKako je naveo, po dolasku na funkciju direktora ove firme zatekao je gubitak, dok preduzeće nije imalo prihodovnu stranu, odnosno prihodovna strana je iznosila nula maraka.\nPodsjećamo, Petar Đokić, ministar industrije, energetike i rudarstva RS, krajem prošle sedmice je ministru unutrašnjih poslova Draganu Lukaču uputio zahtjev za istragu u vezi sa poslovanjem odgovornih lica u preduzeću “Nikola Tesla” u ranijem periodu.\n“Mislim da su nesavjesnim radom nanijeli štetu tom preduzeću, i to se mora ispitati”, istakao je Đokić.\nOn je naveo da je Vlada RS na razne načine podržavala preduzeće “Nikola Tesla” koje i danas ima aktivnosti, prije svega u tekstilnom sektoru.\nDragan Vučetić, bivši direktor ovog preduzeća, juče je bio nedostupan za komentar na redakciji poznati broj telefona, a kako bi ga upitali o poslovanju preduzeća za vrijeme njegovog mandata.\nVučetić je, inače, sa mjesta direktora preduzeća “Nikola Tesla” smijenjen u martu prošle godine odlukom Vlade RS.\nOd tada se ne pojavljuje u javnosti, a kako se saznaje, Vučetić se vratio u Njemačku, odakle je i došao u RS s pričom o tekstilnoj industriji i zagovaranju proizvodnje elektromobila u RS, koja bi zaposlila više od deset hiljada radnika.\nProtiv Vučetića prve su glas podigle radnice tekstilne industrije u Bileći, koje su više puta protestovale zbog kašnjenja plata, neizmirenih doprinosa, torture i mobinga.\nInače, ovo preduzeće je 2013. godinu, u kojoj je funkciju direktora obavljao Vučetić, završilo sa gubitkom od 1,2 miliona KM, stvorenim obavezama od četiri miliona KM i sa nula maraka prihoda od prodaje.\nTo preduzeće je 2013. godine napravilo poslovne troškove od 1.288.444 KM i gubitak od 1.268.619 KM.\nTagovi: dragan vuceticizbormalverzacijepreduzece nikola teslauprava


Suočavanje - Stranica 14 od 27 - Dnevni list Danas\nPočetna » Društvo » Suočavanje » Page 14\nSvakog 11. jula posle 1995. godine, hiljade ljudi se okuplja u Potočarima u sećanje na žrtve genocida u Srebrenici, najstrašnijeg zločina izvršenog na evropskom tlu nakon Drugog svetskog rata.\nPiše: Dunja Mijatović 10. 7. 2018.\nOsnivanje REKOM-a za dobrosusedske odnose\nProcedure za osnivanje REKOM-a treba započeti što pre, a lideri regiona treba da preduzmu korake za njegovo osnivanje, stav je Evropske komisije (EK).\nPiše: Priredila J. D. 6. 7. 2018.\nPiše: Snežana Čongradin 3. 7. 2018.\nPiše: Jelena Diković 22. 6. 2018.\nAdvokati Ratka Mladića tražili izuzeće troje sudija\nOdbrana haškog optuženika i nekadašnjeg komandanta Vojske Republike Srpske (VRS) Ratka Mladića, zatražila je da se iz Apelacionog veća suda u Hagu, u kome se nalazi pet članova, izuzmu trojica sudija – predsedavajući većem Teodor Meron i članovi Karmel Ađijus i Liu Daćun zbog navodne pristrasnosti.\nPiše: J. D. 15. 6. 2018.\nSutra suđenje za zločin u Srebrenici\nGlavni pretres u ponovljenom suđenju za masakr nad Bošnjacima u Kravici kod Srebrenice iz 1995. godine trebalo bi da bude održan danas i sutra u Specijalnom sudu.\nPiše: J. D. 12. 6. 2018.\nPiše: Jelena Diković 11. 6. 2018.\nOmaž prijedorskim žrtvama u centru Beograda\nBeograd, 31. maj 2018. godine. Na trotoaru ispred Skupštine grada Beograda stoji kupola napravljena od 260 metara belog platna, visoka tri, široka šest metara.\nPiše: Jelena Diković 8. 6. 2018.\nDa se Evropa suočavala sa sadašnjošću ne bi ni bilo genocida\nPriča o suočavanju sa istinom je besmislena i služi isključivo pojedinim NVO aktivistima da za dobar honorar propagiraju stvari čije propagiranje žele njihovi donatori. Evo, sve da se i suočimo sa istinom, šta ćemo promijeniti?\nPiše: Snežana Čongradin 5. 6. 2018.\nSuđenja za ratne zločine u Srbiji su tragikomična\nSuđenje, ali i sama optužnica za zločine počinjene u poljoprivrednoj zadruzi Kravica, gde je na osnovu izvršene identifikacije ubijeno 1.313 civilnih žrtava genocida u Srebrenici…\nPiše: Jelena Diković 1. 6. 2018.\nDržava štiti vrh MUP-a zbog afere „Potočari“?\nViši sud u Beogradu zatvorio je za javnost jučerašnje suđenje dvojici sada već bivših policajaca Milana Dumanovića i Mladena Trbovića, koje je država tužila za odavanje službene tajne.\nPiše: J. Diković 29. 5. 2018.\nPiše: J. D. 25. 5. 2018.\nIzložba "Čistač" u Srbiji predstavlja poslednju stanicu na turneji i nosi poseban značaj jer simboliše povratak ume… https://t.co/kqIXlehh1H\nStručnjaci za evropske integracije za Danas o budućnosti pregovora Beograda i Prištine\nJoš jedna žalba Univerzitetu u Beogradu na odluku FON-a o doktoratu aktuelnog ministra finansija


Dojenje može da spreči nastanak dermatitisa - Dojenje i dohrana - Ringeraja.rs\nDeca koja su bila isključivo dojena u prvih nekoliko meseci života imala su manju verovatnoću da će razviti hronično oboljenje kože poznato kao dermatitis ili ekcem, piše Health24.\nZa ovu studiju istraživači su analizirali podatke o zdravlju, razvoju i obrascima ishrane 1.520 dece u Sjedinjenim Američkim Državama koja su praćena od rođenja kao deo Studije o ishrani deteta II, koju vodi US Food and Drug Administration.\nNakon što su napunila šest godina, samo oko 300 analizirane dece je dobilo dijagnozu ekcema u nekom trenutku svog života. Skoro šestoro od desetero te dece imalo je upalnu bolest kože u dobu od šest godina, pokazali su nalazi. Međutim, deca u bogatijim porodicama i ona s porodičnom istorijom alergija na hranu imala su veću verovatnoću da će dobiti dijagnozu ekcema do šeste godine.\nNo, istraživači su rekli da su deca koja su bila dojena najmanje tri meseca imala nisku stopu verovatnoće da će imati ekcem u šestoj godini u poređenju s onom koja nikada nisu bila dojena ili koja su dojena manje od tri meseca.\n"Uprkos nekim jakim dokazima, još uvek se ne može tvrditi da isključivo dojenje štiti decu od razvoja ekcema kasnije u životu. Naš istraživački tim pokušava da dođe do egzaktnih saznanja", kaže autorka studije Katerin Balas.\nTakođe, interesantno je i to da dojene bebe imaju manji rizik za mnoge hronične bolesti, uključujući astmu i gojaznost.\nStudija bi trebalo da bude predstavljena na godišnjem sastanku Američke akademije za alergiju, astmu i imunologiju u San Francisku. Istraživanje predstavljeno na sastancima je preliminarno dok se ne objavi u časopisu koji je recenziran.\nbranki* u 16:43\nbranki* u 16:41


Bespovratna sredstva za mere populacione politike | Kolubarske\nBespovratna sredstva za mere populacione politike\nMinistarstvo bez portfelja, koje je zaduženo za demografiju i populacionu politiku, odobrilo je opštini Mionica oko 6,2 miliona dinara za sufinansiranje mera populacione politike. Ukupna vrednost projekta je 8,8 miliona dinara, a opština Mionica je obezbedila 2,6 miliona dinara.\nMionica je učestvovala u Javnom pozivu koji je raspisao Kabinet ministarstva bez portfelja koji ima za cilj podršku održivom demografskom razvoju jedinica lokalne samouprave u Republici Srbiji.\n- Aktivno radimo na obezbeđivanju što boljih uslova kako bi smanjili ekonomske migracije našeg stanovništa i podstakli mlade ljude da žive i rade u Mionici. Sem obezbeđivanja radnih mesta, u čemu imamo dosta pomaka, jedan od uslova kako bi smo ovo ispunili je da u Mionici stvorimo najbolje uslove za odgajanje i vaspitanje dece. Ovaj projekat će sigurno u tom smislu imati velike pozitivne efekte, i zajedno sa drugim projektima kao što su besplatan prevoz za učenike, besplatne knjige za đake prvake, besplatni programi i edukacije u Opštinskom centru za obrazovanje i razvoj poboljšati demografske parametre u našoj opštini – rekao je predsednik opštine Mionica Boban Janković.\nOdobrena su sredstva za opremanje i osavremenjavanje kuhinje u Predškolskoj ustanovi "Neven", nabavku jednog minibusa, kao i za aktivnosti i predavanja namenjena podršci roditeljima, budućim roditeljima i drugima koji učestvuju u odgajanju dece.\n- O značaju ovog projekta govori i činjenica da kuhinja Predškolske ustanove "Neven" u Mionici nije opremana i rekonstruisana još od 1981. godine kada je ona opsluživala tri puta manje dece nego danas. Trenutni kapacitet ne odgovara broju dece koja su obuhvaćena celodnevni boravkom u ovoj ustanovi, a pored toga je nefunkcionalna i podložna kvarovima. Pored toga, nabavkom minibusa sva deca iz 36 sela mioničke opštine stiču podjednake da se uključe u sve programe naših ustanova – dodao je Boban Janković.\nIspred Centra za kulturu Pre 7 sati 57 minuta\nGost-post: Dr Slobodan Ilić Pre 11 sati 41 minuta\nObeležena u rodnom selu Gornje Leskovice Pre 10 sati 49 minuta


Vesti online / Vesti / Svet / Na pomolu novo priznavanje Krima\nNa pomolu novo priznavanje Krima\nČlanovi Saveta severozapadne italijanske regije Ligurije razmatraju projekat rezolucije kojom bi se od italijanskih vlasti zahtevalo da prizna Krim kao sastavni deo Rusije, kao i ukidanje antiruskih sankcija, izjavio je sekretar za ekonomski razvoj Ligurije i bivši italijanski poslanik Edoardo Riksi.\nJoš jedna italijanska regija razmatra priznavanje Krima\nInicijativu za tu rezoluciju pokrenula je partija "Liga severa", a potpise je deponovalo 16 članova od 31 člana lokalnog saveta iz svih vladajućih partija ligurijske regije.\n- Glasanje bi trebalo da bude održano 7. juna, a mi smo sigurni da će taj dokument biti usvojen - rekao je on i dodao da bi ta rezolucija trebalo da bude jasan politički signal Evropi da se vrati otvorenom dijalogu sa Rusijom.\n- Rusija za nas predstavlja važnog političkog i ekonomskog partnera, a Evropa bez Rusije - nije Evropa. Smatram da EU pod hitno mora da promeni svoj stav po pitanju Rusije, s obzirom da je ta zemlja važan deo našeg kontinenta - istakao je Riksi.\nOn je takođe rekao da zbog sankcija velike gubitke trpe italijanske kompanije, a to da je Krim ruski, kako je rekao, to je odavno poznato budući da je u pitanju istorijski podatak.\nPrethodno je rezoluciju o priznavanju Krima sastavnim delom Rusije usvojila italijanska regija Veneto, a zatim je ta inicijativa pokrenuta i u severnoj oblasti Lombardiji.\n* Rusi otkrili: Gas će stizati drugom trasom\n* Sankcije Zapada, kamen spoticanja\n* EU "podvila rep", ukida sankcije Rusiji\n* Mogerini obećala: Produžićemo sankije Rusiji\n* NATO priželjkuje sastanak sa Rusijom\nEX YU Crna Gora se osilila: Pojačava sankcije Rusiji\nSVET Sankcije Rusiji koštaju 100 milijardi evra


Naslovna Košarka Evroliga BIVŠI NBA IGRAČ U UNIKSU: Treći pik drafta potisuje za Kazanj!\nNBA pojačanje u Uniksu! (FOTO: Guliver images)\nPlasmanom u finale Evrokupa prošle sezone, Uniks je obezbedio učešće u Evroligi, pa shodno tome dovode pojačanja.\nNakon potpisa Maria Hezonje, još jedno veoma zvučno ime potpisaće ugovor sa Uniksom.\nUkoliko smatrate da Uniks može da osvoji Evroligu, Meridian vam nudi NAJVEĆU KVOTU NA SVETU – 73,40\nNajnovija akvizicija ekipe iz Kazanja uskoro bi trebalo da bude O Džej Mejo.\nKošarkaš USC univerziteta, biran je kao treći pik na draftu 2008. godine, a u NBA ligi natupao je do 2016. kada je dobio trogodišnju suspenziju zbog upotrebe narkotika.\nU najjačoj ligi na svetu, nastupao je za Memfis, Dalas i Milvoki Bakse\nOd tada Mejo nastupa u Kini, a sada se otisnuo put Evrope.\nUgovor između Kazanja i ovog košarkaša trebalo bi da bude potpisan u dužini od godinu dana.\nPrethodni tekstZVANIČNO: Legendarni kapiten Partizana preuzeo razvojni tim San Antonio Sparsa!\nSledeći tekstNAJBOLJI KADA IH SVI OTPIŠU: Odbojkaši Srbije večeras za plasman u finale EP!\nDžordž 18/09/21 11:40 At 18/09/21 11:40\nSkupo ga je koštala upotreba narkotika, od trećeg pika na draftu do Uniksa.\nMessi 18/09/21 10:20 At 18/09/21 10:20\nAko je sudeći po recima , dobar je to igrač ,videcemo kako će se snaci u novom klubu ,novoj sredini


EP: Ne namećemo rešenja već ukazujemo na opcije\nTanjug 8. septembra 2021. 20:34\nBRISEL, 8. septembra ( Tanjug) – „Radni dokument“ koji je 7. septembra podeljen ucesnicima Međupartijskog dijaloga u Srbiji je dokument za diskusiju koju ukazuje na moguće opcije, a na samim učesnicima je da postignu dogovor, poručili su danas posrednici Evropskog parlamenta.\nVladimir Bilčik, Tanja Fajon, Eduard Kukan i Knut Flekenštajn u zajedničkom saopštenju napominju da radni dokument koji su oni predstavili nije ”politički sporazum” već da daje ”moguce orjentacije” učesnicima u Međustranačkom dijalogu.\n”Na samim učesnicima je da dođu do međusobnog dogovora. Naša uloga je da pomažemo na putu ka postizanju sporazuma. Želimo najbolje za Srbiju i nismo ovde da namećemo neke posebne stavove ili unapred pripremljena rešenja“, navodi se u saopštenju posrednika EP.\n”Cilj je imati smislene i konstruktivne diskusije orijentisane na rezultate u Beogradu i, ako je moguće, postići politički dogovor”, zaključuje se u pisanom saopštenju objavljenom koji je objavio EP.


ZAKON O ZAŠTITI STANOVNIŠTVA OD ZARAZNIH BOLESTI: Zakonom su predviđene kazne za roditelje koji ne vakcinišu svoju decu od 30.000 do 150.000 dinara\nVeć duže vreme u javnosti se polemiše o značaju vakcinisanja dece i o nedoumicama roditelja koji sve češće odbijaju da im deca prime MMR vakcinu. Iako iz zemalja u okruženju, poput Rumunije, do nas stižu informacije o epidemiji malih boginja, čak i sa smrtnim ishodom u pojedinim slučajevima, mnogi su skloni da se o tako važnoj temi informišu putem interneta, a ne u poseti pedijatru. Preti li nam epidemija i koje su sve posledice nevakcinisanja dece?\nPrema podacima Instituta za javno zdravlje Vojvodine, pozivu za imunizaciju u Vojvodini se u 2016. godini nije odazvalo ukupno 6.074 dece. Od tog broja 2.000 se nije odazvalo upravo pozivu za vakcinaciju MMR vakcinom. Od 1.150 dece u Vojvodini čiji roditelji su se izjasnili za odlaganje ili odbijanje imunizacije, njih 730 je navelo kao razlog upravo MMR vakcinu.\nRizik od oboljevanja se povećava, kaže novosadski pedijatar Zoran Bulatović, jer su tokom leta češća porodična putovanja, a samim tim i deca su nam više izložena prenosiocima zaraze.\nU poslednjih deset godina beleži se blagi pad broja vakcinisanih kod gotovo svih vrsta vakcina, kažu u Institutu za javno zdravlje Vojvodine. Značajni uzroci su mahom nepravovremena distribucija potrebnih vakcina, kao i odlaganje ili odbijanje vakcinacije.\nStručnjaci kažu da je vakcinacija izuzetno važna za kolektivni imunitet, jer se tako štite i svi koji nisu mogli, iz zdravstvenih razloga, da prime vakcinu. Takođe, oni dodaju da je vakcinacija najefikasniji metod kojim se kontrolišu mnoge zarazne bolesti.\nA da bi se stvorio kolektivni imunitet, potrebno je da se vakciniše više od 90 odsto populacije. Iako trenutno u Srbiji ne dostižemo taj procenat, doktor Bulatović navodi da nema razloga za paniku, ali da je veoma važno pravovremeno i tačno informisati roditelje.\nNarodna skupština Republike Srbije 2016. godine usvojila je Zakon o zaštiti stanovništva od zaraznih bolesti ("Sl. glasnik RS", br. 15/2016) kojim je predviđeno da roditelji ili staratelji koji ne vakcinišu svoju decu budu kažnjeni novčanim iznosom od 30.000 do 150.000 dinara. Međutim, praksa pokazuje sasvim drugačiju situaciju. U odgovoru iz Prekršajnog suda u Novom Sadu navode da u tom sudu u 2017. godini nije bilo nijednog zahteva za pokretanje prekršajnog postupka zbog nevakcinisanja dece.\nIzvor: Vebsajt RTV, 19.07.2017.


Švicarski ambasador u Novom Pazaru\nNaslovnica Sjeverni Sandžak Novi Pazar Švicarski ambasador u Novom Pazaru\nNovi Pazar – Ambasador Švicarske u Beogradu Žan-Danijel Ruh razgovarao je danas u Novom Pazaru sa predstavnicima lokalne samouprave o načinima prevazilaženja teške političke i ekonomske situacije u gradu, saopštila je Informativna služba.\n“Ambasador Ruh se osvrnuo na dosadašnju ulogu Švicarske u okviru različitih projekata EU koji su bili usmjereni poboljšanju uslova za ekonomski oporavak našeg regiona“, navodi se u saopštenju.\nŠvicarski diplomata je posebno naglasio četvorogodišnji plan podrške regionu koji je nedavno usvojen od strane švicarske vlade i aktivno učešće te zemlje u okviru neformalne grupe diplomata „Prijatelji Sandžaka“.\nŠef Kabineta Fahrudin Mekić i pomoćnik gradonačelnika zadužen za infrastrukturu Nihad Hasanović pozdravili su angažovanje Švicarske u toj regiji i ukazali na ekonomske potencijale Novog Pazara\nKako se navodi u saopštenju, domaćini su u razgovoru sa švicarskom diplomatom naglasili da visoka stopa nezaposlenosti dodatno opterećuju situaciju u Novom Pazaru\n“Oni su izrazili nadu da će doći do realizacije zajedničkih projekata čiji je osnovni cilj otvaranje novih radnih mjesta“, saopštila je Informativna služba Novog Pazara.\nŠvicarski ambasador u Srbiji Žan-Danijel Ruh sastaće se predstavnicima partija, vjerskih zajednica i nevladinog sektora, a sutra će na Internacionalnom univerzitetu održati predavanje na temu „Švicarsko iskustvo sa manjinama i jezicima manjina“.\npazarac 19. Februara 2013. At 15:56\nAko želi da pomogne narodu Sandžaka i ako nije licemer da jedno priča drugo misli a treće radi onda neka posreduje pri zapošljavanju ljudi sa ovog područja u Švajcarsku, to bi bio najbolji vid pomoći.


Francuska traži odgovor Irana u vezi sudbine Faribe Adelhah\nTanjug 15. jula 2019. 15:18\nPARIZ – Francuska nije dobila zadovoljavajući odgovor od Irana u vezi sa sudbinom Faribe Adelhah, koja ima dualno francusko-iransko državljanstvo, uhapšene u Iranu i traži konzularni pristup Adelhah bez odlaganja, saopštilo je danas francusko Ministarstvo spoljnih poslova.\nAdelhah, koja je akademski istraživač, uhapsila je u Iranu u junu Revolucionarna garda za navodno špijuniranje, izvestili su mediji tokom vikenda, preneo je Rojters.\n„Francuske vlasti u ovom teškom kontekstu su preduzele korake sa iranskim vlastima da dobiju informacije o njenoj situaciji i uslovima njenog hapšenja i tražili konzularni pristup, kao što je predviđeno u ovim okolnostima, što je neophodno za njeno brzo oslobadanje“, navela je u saopštenju portparolka Ministarstva spoljnih poslova Agnes fon der Mul.\n„Na ove zahteve nije dat zadovoljavajući odgovor. Francuska poziva iranske vlasti da iznesu na videlo situaciju gospođe Adelhah i ponavlja svoje zahteve, posebno odobrenje konzularnog pristupa bez odlaganja“, dodala je ona.\nNa pitanje o hapšenju postavljeno ranije danas, portparol iranske vlade Ali Rabiei izjavio je, kako je izvestila poluzvanična novinska agencija Tasnim, da je čuo izveštaje o hapšenju, ali da nema više informacija.


Vlada FBiH prihvatila preporuke Odbora za koordinaciju plana vakcinacije – TVSA.BA\nPetak, 21 Januara, 2022 5:18\nNaslovna/Vijesti/Bosna i Hercegovina/Vlada FBiH prihvatila preporuke Odbora za koordinaciju plana vakcinacije\nVlada Federacije BiH je na današnjoj telefonskoj sjednici usvojila informaciju o sastanku Odbora za koordinaciju Plana vakcinacije protiv koronavirusa u FBiH proširenog s kantonalnim ministrima zdravstva, u uslovima pojave četiri varijante virusa koje izazivaju zabrinutost i u Federaciji BiH, te prihvatila preporuke s ovog sastanka.\nFederalno ministarstvo zdravstva i Zavod za javno zdravstvo FBiH zaduženi su za provođenje preporuka, svako u okviru svojih nadležnosti, koje se realiziraju u saradnji s nadležnim tijelima vlasti za oblast zdravstva u kantonima, kao i zdravstvenim ustanovama na teritoriju FBiH, saopćeno je iz Vlade FBiH.\nTakođer, zaduženi su da, svako u okviru svojih nadležnosti, spram pogoršane epidemiološke situacije u vezi s pojavom četiri varijante virusa, putem ovog odbora, revidiraju preporuke i o tome izvjeste Vladu Federacije BiH.\nZavod za javno zdravstvo FBiH zadužen je i da ovu informaciju s zaključcima proslijedi kantonalnim zavodima za javno zdravstvo, a Federalno ministarstvo zdravstva kantonalnim ministarstvima zdravstva.\nVlada FBiH će obavijestiti Parlament Federacije BiH o danas prihvaćenoj informaciji i donesenim zaključcima.\nSastanak Odbora za koordinaciju je održan jučer, 26. jula, a tom prilikom su usvojene preporuke koje se provode na nivou Federacije BiH i kantona, a s ciljem zajedničkog odgovora na pojavu četvrtog vala.\nU preporukama za prioritetne grupe je navedeno da se, pored postojećih prioritetnih grupa, počne s vakcinacijom uposlenih u obrazovnom sektoru, policiji, vatrogasnim službama, socijalnoj zaštiti i medijima, te studenata fakulteta zdravstvenih usmjerenja.\nTakođer, preporučuje se osiguranje pomoći za komunikaciju s osobama koje imaju poteškoće sa sluhom i vidom najmanje jedan dan u sedmici na mjestu provedbe vakcinacije. Nakon vakcinacije postojećih prioritetnih grupa, kantonalni zavodi za javno zdravstvo počet će pozivanje i ostalog stanovništva na vakcinaciju, a prema raspoloživim količinama vakcina. Zavod za javno zdravstvo FBiH će organizirati vakcinaciju grupa od posebnog značaja za Federaciju BiH i Bosnu i Hercegovinu.\nU preporukama za organizaciju vakcinacije je navedeno da se organizuje imunizacija po načelu „dan otvorenih vrata“ prema raspoloživim količinama vakcina, te da se otvore punktovi za masovnu imunizaciju na nivou općina s ciljem veće dostupnosti stanovništvu.\nTakođer, potrebno je formirati mobilne timove za imunizaciju posebno ugroženih grupa stanovništva i stanovništva koje je udaljeno od sjedišta centra za imunizaciju. Preporuka je i da se vakcinacija obavlja svim danima u sedmici u periodu od 8 do 20 sati, a po potrebi i duže, u skladu s raspoloživim ljudskim i materijalno-tehničkim resursima.\nNa današnjoj telefonskoj sjednici, Vlada je utvrdila izjašnjenja o amandmanu na Prijedlog zakona o izmjenama Zakona o pripadnosti javnih prihoda u Federaciji BiH, te amandmanu na Prijedlog zakona o reprezentativnosti sindikata i udruženja poslodavaca, kao i o amandmanima na Prijedlog zakona o roditeljima njegovateljima Federacije Bosne i Hercegovine.\nUtvrđeno je i mišljenje o Nacrtu zakona o zaštiti od nasilja u porodici, saopćeno je iz Ureda za odnose s javnošću Vlade FBiH.\nOI Tokio: Muratović 46. na 100 metara slobodnim stilom


Tanjug 13. januara 2022. 13:01\nNarodna banka Srbije, podseća u saopštenju, da od oktobra 2021. postepeno smanjuje stepen ekspanzivnosti monetarne politike povećavanjem prosečne ponderisane kamatne stope na reverznim repo aukcijama kojima na nedelju dana povlači viškove likvidnosti iz bankarskog sistema, kao i procenta viškova dinarske likvidnosti banaka koje povlači putem ovih aukcija.\nNa taj način, NBS koristi fleksibilnost svog monetarnog okvira koji joj omogućava da i bez promena osnovnih kamatnih stopa prilagodi monetarne uslove.\nProsečna ponderisana kamatna stopa na poslednjoj repo aukciji održanoj ovog meseca iznosila je 0,59 posto. Ukupno je povećana za 48 baznih poena od početka procesa pooštravanja monetarnih uslova, kada je ova stopa iznosila 0,11 posto.\nNa odluku o njenom postepenom povećanju prethodnih meseci uticali su povećani troškovni pritisci u međunarodnom i domaćem okruženju i potreba da se utiče na inflaciona očekivanja tržišnih subjekata i ograniče sekundarni efekti na cene ostalih proizvoda i usluga, ističu iz centralne banke.\nIzvršni odbor NBS ocenjuje da će se inflacija, koja je prema podacima Republičkog zavoda za statistiku u decembru 2021. iznosila 7,9 procenata međugodišnje, tokom prvog tromesečja ove godine kretati oko nivoa zabeleženog krajem prošle godine ili blago iznad njega.\nNa to će, kako se objašnjava, uticati efekti energetske krize u svetu i po tom osnovu više cene uvoznih proizvoda, ali bi od drugog tromesečja trebalo da usledi usporavanje inflacije i njeno kretanje ka centralnoj vrednosti cilja od 3,0 posto plus/minus 1,5 posto, koju bi mogla da dostigne krajem 2022.\nNBS istovremeno napominje da je bazna inflacija, iz koje su isključene cene hrane, energije, alkohola i cigareta, i na koju mere monetarne politike mogu da utiču, bila znatno niža od ukupne inflacije i iznosila prethodnih meseci u proseku oko 3,0 posto međugodišnje.\nOčuvanju bazne inflacije na niskom nivou doprinosi dugogodišnja relativna stabilnost deviznog kursa, koja predstavlja snažno sidro cenovne stabilnosti i koja će biti očuvana i u narednom periodu, dodaje se dalje.\nUsporavanju opšte inflacije od drugog tromesečja 2022, prema oceni centralne banke, doprineće iscrpljivanje efekta privremenih faktora koji se prvenstveno odnose na više cene energenata i poljoprivrednih proizvoda, kao i očekivano postepeno rešavanje problema zastoja u globalnim lancima snabdevanja.\nU kratkom roku, ublažavanju daljeg rasta cena trebalo bi da doprinesu i mere Vlade Srbije o privremenom ograničavanju cena osnovnih životnih namirnica i električne energije za privredu.\nU slučaju da se materijalizuju neki od rizika, koji bi za posledicu mogli da imaju kretanje inflacije iznad gornje granice dozvoljenog odstupanja od cilja u dužem periodu, NBS poručuje da je spremna da u najkraćem roku reaguje svim raspoloživim instrumentima.\nPrilikom donošenja odluke o monetarnoj politici, Izvršni odbor je imao u vidu da povoljni finansijski uslovi, koji doprinose privrednom rastu, mogu biti održani i s nešto manjim stepenom ekspanzivnosti monetarne politike.\nŠto se tiče privrednog rasta Srbije, koji je prema preliminarnim podacima statistike iznosio 7,5 posto u 2021, što je iznad očekivanja NBS, u centralnoj banci ističu da to doprinosi povoljnijoj osnovi za rast u ovoj godini i očekuju da će u srednjem roku rast biti u rasponu od 4,0 do 5,0 procenata.\nTome će, kažu, doprineti nastavak investicionog ciklusa i realizacija velikih infrastrukturnih projekata, rast lične potrošnje podržan povoljnim trendovima na tržištu rada, kao i pozitivan doprinos od izvoza, na koji se sa strane ponude odražavaju investicije iz prethodnog perioda u razmenljive sektore, a sa strane tražnje povoljniji izgledi rasta naših najvažnijih trgovinskih partnera.\nU prilog rastu izvozne ponude govor podatak da je priliv SDI u Srbiju u 2021. iznosio 3,9 milijardi evra, čime je premašen dosadašnji rekord iz 2019. godine, pri čemu je priliv i dalje bio pretežno usmeren u izvozne sektore, konstatuje NBS.\nIz centralne banke takođe ističu da međunarodno okruženje i dalje karakteriše povećana neizvesnost u pogledu uticaja toka pandemije i pojave novih sojeva virusa na brzinu globalnog privrednog rasta, na svetske cene primarnih proizvoda, a time i na inflaciju.\nDodaju da, ipak, ohrabruje činjenica da se globalni privredni rast nastavlja uprkos povećanim troškovnim pritiscima i pogoršanju epidemiološke situacije u pojedinim zemljama, te da su ekonomije širom sveta pokazale visok stepen prilagođavanja izmenjenim uslovima poslovanja usled pandemije.\nU saopštenju se navodi da kretanja na međunarodnom robnom i finansijskom tržištu nalažu opreznost u vođenju monetarne politike, i da će NBS, kao i do sada, nastaviti pažljivo da prati kretanja u domaćem i međunarodnom okruženju.\nIzvršni odbor je naglasio da će prioritet monetarne politike i dalje biti obezbeđenje cenovne i finansijske stabilnosti u srednjem roku, uz podršku što bržem rastu naše privrede i zaposlenosti, daljem rastu izvoznog sektora, kao i povoljnom investicionom ambijentu.


ODRŽANA SJEDNICA ORGANIZACIONOG ODBORA ZA OBILJEŽAVANJE 23. FEBRUARA - DANA OPĆINE - Općina Velika Kladuša\nU uredu općinskog načelnika danas je zasjedao Organizacioni odbor za obilježavanje 23. februara – Dana Općine Velika Kladuša u 2011. godini. Odborom je predsjedavao općinski načelnik Admil Mulalić. Na sjednici Odbora izvršena je analiza i osvrt na preduzete aktivnosti za obilježavanje ovog najznačajnijeg dana za Općinu Velika Kladuša, u periodu od posljednjeg zasjedanja. U ovom periodu urađen je pregled uzvanika i istima su upućene pozivnice za Svečanu sjednicu Općinskog vijeća Općine Velika Kladuša, koja će se održati 23. februara 2011. godine, s početkom u 11,00 sati u Gradskoj sportskoj dvorani. Direktan prijenos svečane sjednice OV-a vršit će Radio Velika Kladuša i Radio Velkaton. Istog dana, prije održavanja Svečane sjednice, s početkom u 9,00 sati, položit će se prigodni vijenci i buketi cvijeća na spomenik u Gradskom parku i pred Centrom za kulturu i obrazovanje „Zuhdija Žalić“ Velika Kladuša.\nNa sjednici je prezentiran i Izvještaj Službe za opću upravu i društvene djelatnosti sa imenima svih osoba rođenih 23. februara u periodu od 1941. – 2011. godine, te je zaključeno da će općinski načelnik i predsjedavajući Općinskog vijeća upriličiti prijem u narednom periodu za dvije najstarije i dvije najmlađe osobe sa predočenog izvještaja. Također, su dogovorene aktivnosti oko dokumentarno – revijalnog i sportskog programa „Kladuška čežnja II“, koji će se održati 18. februara 2011. godine, s početkom u 19,30 sati u Gradskoj sportskoj dvorani. U sklopu istog programa, s početkom u 21,00 sat, predviđeno je proglašenje sportskog radnika, sportista i sportskih klubova za 2010. godinu. U periodu od posljednjeg zasjedanja Odbora, okončana je konkursna procedura dodijele stipendija i urađena su Rješenja o dodijeli stipendija za 398 redovnih studenta sa područja Općine Velika Kladuša. Dana 19. februara 2011. godine, s početkom u 11,00 sati, u Gradskoj sportskoj dvorani, bit će upriličeno Svečano potpisivanje Ugovora sa dobitnicima stipendija Općine Velika Kladuša. U nedjelju 20. februara 2011. godine, s početkom u 9,00 sati, u Gradskoj sportskoj dvorani održat će se Karate turnir „USK OPEN 2011“ KK „Saniteks“. Odbor je na kraju utvrdio aktivnosti, koje će se preduzimati u narednom periodu.


Milan Vujičić, predsednik Štrajkačkog odbora fabrike šinskih vozila “Goša” iz Smederevske Palanke, zajedno sa još trojicom kolega, stupio je jutros u štrajak glađu u znak protesta što im strani poslodavaca iz Slovačke godinama ne isplaćuje zarade.\nIstovremeno, ostali štrajkači iz te fabrike će od sutra, od sedam do 12 časova, blokirati pružni prelaz u tom gradu na međunarodnom železničkom koridoru Beograd - Solun.\nU Štrajkačkom odboru tvrde da je bilo mnogo više reveoltiranih radnika koji su želeli da se pridruže kolegama u ovom vidu protesta, ali je odlučeno da nema potrebe da svi odjednom započnu štrajk glađu već da, u zavisnosti od razvoja situacije, to učine kasnije. Dok četvorica radnika budu štrajkovala glađu, ostale njihove kolege će od sutra svakodnevo od sedam do 12 časova blokirati železnički koridor 10, a ako ni to ne da očekivane rezultate, vreme blokade će se produžavati.\nMilan Vujičić, predsednik Štrajkačkog odbora fabrike šinskih vozila kaže za Radio Slobodna Ebropa da je radikalizacija protesta, posle 115 dana šrajka, posledica nebirige države za položaj radnika u fabrikama koje su privatizovale strane komapanije, u kojima su, po njegovim rečima, zaposleni ostavljeni bez ikakve zaštite.\n“Ovo je iznuđen potez i naša krajnja granica u ovom trenutku. Posle toga ćemo da vidimo šta ćemo dalje i da li ćemo da izađemo na ulice i da protestvujemo protiv vlasti i protiv države”, kaže Vujičić.\nSrani poslodavac, kompanija ŽOS iz Slovačke, koja je u međuvremenu prodala fabriku u Smederevskoj Palanci firmi sa Kipra, duguje radnicima “Goše” preko 600.000 dinara pojedinačno, a radnicima godinama nisu overene zdravstvene knjižice niti im je povezan radni staž.\nZbog toga Vujičić smatra da je njihova situacija teža od položaja radnika u kragujevačkom “Fiatu” i valjevskom “Gorenju” koji takođe štrajkuju:\n“Mi nismo u istoj situaciji sa ‘Fiatom’ i ‘Gorenjem’, jer oni štrajkuju tražeći povećanje plata koje primaju redovno, a mi tražimo plate koje nam je neko ukrao uz pomoć države”.\nNaš sagovornik ističe da su se Vlada Srbije i nadležna ministarstva oglušila o sve apele socijalno ugroženih radnika i da nisu ništa učinili da privole stranog poslodavca da poštuje zakone Srbije pod izgovorom da godinama nisu znali šta se događa u “Goši”.\n“Neverovatno je da neko pet godina ne plaća porez državi, a da država navodno ne zna za to. Oni misle da smo mi debili ili mala deca, a mi smo obični građani ove zemlje koji, izgleda vlasti trebaju samo kada se glasa, a posle ne”, poručuje Vujičić.\nRadnici “Goše”, su nakon jednomsečnog štrajka postigli dogovor sa novim poslodavcem da im se zaostale plate, koje po radniku iznose preko 600.000 dinara, isplate u 16 rata, ali taj dogovor nije realizovan. Nije im isplaćena ni jedna rata, kao ni obećana socijalna pomoć u celosti, pa su umesto po 100.000 dinara dobili po 70.000.


Crveni krst Opovo: Predsednik opštine ispratio decu u vršačko odmaralište - GLAS OPOVA\nCrveni krst Opovo: Predsednik opštine ispratio decu u vršačko odmaralište\nPredsednik opštine ispratio decu u vršačko odmaralište\nOPOVO, 28. jun 2021 – Pod pokroviteljstvom Crvenog krsta Vojvodine i ove godine je organizovano odmaralište na Vršačkom bregu gde će odabrana deca iz socijalno ugroženih porodica boraviti u periodu od 28. juna do 2. jula.\nTroje školske dece iz Opštine Opovo, putovaće u Vršac, a uslov je bio da budu primerenog ponašanja i lako prilagodljivi grupi. Crveni krst je obezbedio i finansirao prevoz, smeštaj, ishranu, edukativne i zabavne aktivnosti, zdravstvenu zaštitu i vaspitače, dok je lokalna samouprava, kao i prethodnih godina obezbedila „džeparac“ tokom boravka.\nDecu i sekretara Crvenog krsta Opovo Draganu Avramović primio je predsednik opštine Miloš Markov, koji je sa njima razgovarao i u ime lokalne samouprave, pored „džeparca“ uručio slatko – slane pakete. Nakon sastanka, Dragana Avramović je kao pratilac ispratila decu u Vršac.\nPut Opovo – Debeljača: Danas startovali radovi na poslednje tri faze projekta\nVremenske prilike: Danas sunčano i veoma toplo, do 38 stepeni Celzijusa\nJanuary 23, 2022, 00:27


Otvoren konkurs za volontere u Centru Srce - oradio.rs\nOtvoren konkurs za volontere u Centru Srce\nCentar Srce je volonterska, nevladina, neprofitna organizacija koja se bavi pružanjem emotivne podrške i prevencijom samoubistva, a trenutno je otvoren poziv za nove volontere.\nCentar Srce ove godine obeležava 25 godina postojanja! Volonteri Centra pružaju pomoć osobama u krizi putem telefona, e-maila i četa svakog dana od 17 do 23 sata i broj osoba koji koriste usluge Centra raste iz godine u godinu.\nCentar Srce svake godine organizuje obuku tokom jeseni za nove volontere. Volonter može biti svako ko je punoletan i ima vremena i želje da pomogne osobama u krizi. Obuka Centra se sastoji iz dva dela. Prvi deo čini deset radionica raspoređenih dva puta nedeljno, koje upoznaju polaznike sa bitnim temama i oblastima koje su neophodne za volontiranje u Centru. Drugi deo obuke čini probni rad u Centru koji se odvija pod stalnom supervizijom iskusnijih volontera i traje dva meseca.\nVolontiranje u Srcu zahteva tri sata nedeljno vašeg vremena. Ono je mnogima obogatilo život, može obogatiti i vaš. Centar pruža mogućnost da naučite mnogo novih veština, obogatite svoje iskustvo, proširite vidike i prvenstveno direktno pomognete osobama kojima je ta pomoć neophodna. Ukoliko želite da postanete deo SRCA možete se prijaviti do subote 22. oktobra popunjavanjem formulara, koji treba da pošaljete na mejl adresu vanja@centarsrce.org sa naznakom prijava za obuku.\nCentar Srce je proslavio je 25 godina u zgradi Rektorata novosadskog Univerziteta. Organizacija koja je osnovana kako bi pomogla učesnicima…\nDruga strana Srca\nOsoba koja nazove Srce s druge strane veze očekuje čoveka, a ne psihologa. Ne stručnjaka, već čoveka koji…\nU životu se često osećamo usamljeno i neshvaćeno, što može da dovede i do stanja depresije. Ova bolest je česta…


Vojnici sirijske armije u Alepu.\nSirijska organizacija za ljudska prava sa sedištem u Londonu javlja da je najviše žrtava danas bilo u severnom delu zemlje\nSirijski borci za ljudska prava javljaju da vladine i pobunjeničke snage nastavljaju sukobe širom zemlje, dan pošto je Slobodna sirijska armija objavila da premešta svoj komandni centar iz Turske u Siriju.\nSirijska organizacija za ljudska prava sa sedištem u Londonu javlja da je najviše žrtava danas bilo u severnom delu zemlje. Ista organizacija kaže da je vlada u napadima na pobunjenike u pokrajini Homs koristila i vazdušnu podršku. Slobodna sirijska armija – sastavljena najvećim delom od vojnih dezertera – juče je objavila video u kojem saopštava da prebacuje svoju komandu na „oslobođena područja“ Sirije.\nKomandant te armije, pukovnik Rijad al-Asad, rekao je da organizacija očekuje da pokrene ofanzivu na Damask. Predstavnici 16 sirijskih opozicionih partija su se danas sastali u Damasku i zatražili kraj, kako se navodi, sirijskog „autokratskog režima“.\nSastanku su prisustvovali i ambasadori Irana i Rusije, zemalja koje podržavaju predsednika Bašara al-Asada. Nije jasno koliku će snagu imati današnje saopštenje, ali se zna da vlada predsednika Asada strogo ograničava kritike na područjima koja kontroliše, a pobunjenici koji se bore širom zemlje ovakve sastanke obično opisuju kao takozvano „interno“ opoziciono okupljanje.\nOčekuje se da sirijski konflikt bude glavna tema razgovora predstavnika 193 članice Ujedinjenih nacija na predstojećoj godišnjoj Generalnoj skupštini ove organizacije u Njujorku.


Naredbom, usvojenoj na sednici Štaba kojom je predsedavao gradonačelnik Beograda Zoran Radojičić, predviđeno je preduzimanje svih mera zaštite stanovništva i materijalnih dobara na terenu, te umanjenje mogućih rizika od pojave "urbanih poplava", bujica, odrona i mogućih aktiviranja klizišta.\nZahtevano je angažovanje resursa komunalnih službi i osposobljenih subjekata za reagovanje u ovakvim situacijama, kao i koordinacija sa nadležnim javnim vodoprivrednim preduzećima u slučaju sprovodjenja mera odbrane od poplava, saopštila je gradska uprava.\nSednici su prisustvovali predsednik Skupštine grada Nikola Nikodijević, zamenik gradonačelnika Goran Vesić, pomoćnik gradonačelnika Andreja Mladenović, član Gradskog veća Slobodan Šolević, v.d. sekretara za poslove odbrane, vanrednh situacija, komunikacije i koordinaciju odnosa sa gradjanima Darko Glavaš, kao i direktori nadležnih komunalnih preduzeća.\nGrad uništio letinu, dve osobe povređene kod Surdulice kada je grom udario u drvo\nNevreme u Beogradu: Grmljavina, grad veličine lešnika, pa jak pljusak\nBez grejanja centar Beograd\nGrađani koji legalno poseduju vatreno oružje moraju stare oružne listove da zamene novim biometrijskim ispravama do 5. marta ove godine.\nPožegu pogodio grad\nPožeški kraj opet pod udarom nevremena, stradali usevi\nNevreme uništilo useve


Čelnici opština na severu Kosova podneli ostavke, prekinuta saradnja s institucijama u Prištini | Insajder\nČelnici opština na severu Kosova podneli ostavke, prekinuta saradnja s institucijama u Prištini\nPredsednici opština na severu Kosova sa srpskom većinom, podneli su ostavke nakon vanrednih sednica opština. Gradonačelnik Kosovske Mitrovice Goran Rakić kaže da je razlog za ostavku uvođenje taksi od 100 odsto na srpske proizvode, ali i akcija hapšenja u Kosovskoj Mitrovici i, kako kaže, pokušaj ubistva potpredsednika Srpske liste Milana Radoičića. Ostavke su podneli gradonačelnik Kosovske Mitrovice Goran Rakić, predsednik opštine Leposavić Zoran Todić, predsednik opštine Zubin Potok Stevan Vulović i predsednik opštine Zvečan Vučina Janković.\nGoran Rakić sednici SO Kosovska Mitrovica Foto: Kossev, printscreen\n“Razlog zbog čega donosim ovakvu odluku je, kao što i sami znate, uvođenje takse od 100 odsto na proizvode koja dolazi iz Srbije, odluke zbog koje naša deca neće imati ni hranu, ni elementarne uslove za život, zbog upada specijalne jedinice ROSU, hapšenja naših sugrađana i pokušaja ubistva potpredsednika naše Srpske liste Milana Radoičića“, rekao je Rakić.\nOpštine su usvojile Deklaraciju o prekidu svih institucionalnih kontakata s Prištinom.\nDva šlepera iz Srbije i BIH ušla na Kosovo\nPortparol carine Kosova Adriatik Stavileci izjavio je da su na Kosovo od uvođenja takse od 100 odsto za robu iz Srbije i BiH ušla samo dva šlepera, po jedan iz obe zemlje. Reč je o sirovinama za kosovska preduzeća pojasnio je Stavileci je za Koha.net i dodao da i do sada nije bilo uvoza gotovih proizvoda. Prilikom ulaska na Kosovu u oba slučaja plaćena je taksa od sto odsto, naveo je portal.\nKao razlozi za usvajanje Deklaracije kojom se prekidaju institucionalni kontakti s Prištinom u samom dokumentu se navode nasilje kosovskih institucija, prebijanje političkih predstavnika Srba, hapšenje srpskih građana i pokušaj ubistva Milana Radoičića. Takođe se navode i kršenje međunarodnih sporazuma i pravnih akata Prištine kojima se garantuju prava Srba.\n“Ova Deklaracija ni na koji način ne predstavlja, i ne dozvoljavamo da se tumači kao izraz naše nespremnosti da se borimo za prava svog naroda, ali zbog svega navedenog i pet godina iskustva koje smo ovde predočili naša je dužnost da u ovim okolnostima stanemo uz naš narod koji se mirno i demokratski bori za goli opstanak”, stoji u tekstu Deklaracije.\nKako prenosi RTS, dalje funkcionisanje lokalne samouprave po prištinskom sistemu na severu Кosova se obustavlja, organi vlasti i opštinske službe neće funkcionisati, a lokalne skupštine se neće sastajati.\nOvu odluku najavio je Direktor Кancelarije Vlade Srbije za Kosovo Marko Đurić koji je rekao da su ga gradonačelnici četiri srpske opštine obavestili podneti ostavke, i da ni skupštine ni druge institucije neće funkcionisati.\n„Sve ono što je Priština gradila za sebe ili predstavljala svojoj javnosti da gradi za sebe, a što su institucije kojima su upravljali Srbi u prištinskom sistemu, od danas prestaju da rade“, rekao je Đurić.\nČelnici Srpske liste danas će organizovati novi protest u Kosovskoj Mitrovici zbog odluke Prištine da takse na uvoz robe iz Srbije poveća sa 10 odsto na 100 odsto.\nU međuvremenu u Vladi Kosova kažu za prištinske medije da za sada nemaju informacije da su gradonačelnici četiri opštine na severu Kosova danas podneli ostavke kao reakciju na odluku o uvođenju taksi od 100 odsto za proizvode koji se uvoze iz Srbije i Bosne i Hercegovine.\nIzvor: Kossev, Beta, RTS; Insajder\nZaposleni u sudu obustavili rad\nZaposleni u sudu u severnoj Кosovskoj Mitrovici odlučili su da obustave rad u znak solidarnosti sa građanima koji protestuju u četiri opštine na severu Кosova. Predsednik suda Nikola Кabašić, kako prenosi RTS, uputio je pismo šefovima međunarodnih misija i pojedinim ambasadama na Кosovu od kojih je zatražio da iskoriste svoj autoritet i utiču na vlasti u Prištini da promene svoj stav kako bi situacija na Кosovu bila normalizovana, a oni povratili poverenje srpskog stanovništva.\nU pismu upućenom predsedniku suda navodi se da je u poslednjih nedelju dana odlukom kosovske vlade uveden politički embargo koji je ugrozio ne samo ljudska i građanska prava već je doveo u pitanje i fizičku egzistenciju srpskog naroda na celom Кosovu.


Trofej Kupa Srbije sam po sebi dovoljan je kao nagrada za sve što su Partizanovi igrači istrpeli u jednoj od turbulentnijih sezona u Humskoj, a kao šlag na tortu i - produženi odmor za crno-bele. Osvajanjem pehara u najmasovnijem takmičenju Srbije izabranici Sava Miloševića su sebi obezbedili luksuz da preskoče prvo kolo kvalifikacija za Ligu Evrope i krenu od drugog!\nU prevodu to znači da će Partizan umesto 11. jula prvu takmičarsku utakmicu igrati 25. jula u drugom kolu kvalifikacija za Ligu Evrope. Biće nosioci, kao i u trećem, a verovatno i u četvrtom kolu, mada to još zavisi od rezultata u završnicama prvenstava drugih zemalja, pre svih Italije i Rusije, pa čak možda i od finala Lige Evrope u kome će crno-beli navijati za Arsenal protiv Čelsija, jer bi plasman “Tobdžija” u Ligu šampiona pogurao Partizan za još jedno mesto više.\nDa podsetimo, u drugom kolu kvalifikacija potencijalni rivali Partizanu su, pored ostalih: Kairat (Kazahstan), Zrinjski (BiH), Kilmarnok (Škotska), Domžale (Slovenija), Bran (Norveška), Krakovija (Poljska)...\nTreća runda bi donela još jače protivnike: Videoton (Mađarska), Spartak Trnava (Slovačka), Gabala (Azerbejdžan), Aris, Atromitos (Grčka), Rendžers (Škotska)...\nI na kraju, ako bi Partizan bio nosilac u poslednjem kolu, na listi potencijalnih rivala na današnji dan su: AEK (Grčka), Mitjiland (Danska), Molde (Norveška), Rijeka (Hrvatska), AZ Alkmar (Holandija), Gimaraeš (Portugal), Apolon (Kipar)...\nAko bi se desilo da Partizan sklizne među nenosioce, put do grupne faze Lige Evrope bio bi mu mnogo teži. Potencijalni rivali onda bi mu bili: PSV Ajndhoven, Fajenord (Holandija), Plzen (Češka), Braga (Portugal), Legija (Poljska), Espanjol (Španija), a možda i Roma (Italija) i CSKA Moskva (Rusija), zavisno od toga da li će sačuvati pozicije do kraja prvenstava.\nLIGA EVROPE, REVANŠI DRUGOG KOLA Evo ko sve ide dalje\nPartizan nije mogao da čuje BOLJU VEST od izbacivanja Milana iz Evrope! Evo šta to znači za crno-bele


Vesti online / Sport / Tenis / Đoković autsajder!\nVremena su se promenila, Novak Đoković je u krizi, Rafael Nadal u naletu, pa bukmejkeri najpoznatijih kladionica na svetu daju španskom asu mnogo veće šanse za ulazak u finale Mastersa u Madridu.\nKonačno, breme favorita na njegovom rivalu: Novak Đoković\nKvota da će Rafa, koji je neporažen na šljaci u 2017. godini, da pobedi Novaka kreće se od 1,40 do 1,45, dok ukoliko se kladite na Srbina možete da zaradite od 2,70 do 2,90 puta veću sumu od uložene.\nPosle više od tri godine, konačno je neko favorit u duelu sa našim asom. S pravom, jer je Nadal u odličnoj formi što je potvrdio titulama u Monte Karlu i Barseloni, dok je Novaku ovo najveći uspeh u 2017. godinu, uz titulu na prvom turniru sezone, u januaru u Dohi, turniru iz serije 500.\nSigurno da će publika, koja ume da bude jako bučna i nekulturna, da bude uz Rafu, ali pita se i naš as. Pobedom nad Špancem, Novaku bi to ulilo samopouzdanje pred ključni deo sezone, pred Rolan Garos, koji počinje krajem maja.


"Kampanje izliv bliskosti ka đacima, kravama, zebrama..." | Srbija izbori 2018\nSzS: REM je jedan od odbora SNS; Zekićeva: Čist fašizam\nOpozicija napustila sednicu skupštine\nDSS: Nismo sigurni za SzS, daćemo sebi još malo vremena\n"U SzS ima mesta i za Novu stranku, spisak nije zaključen"\n"Objedinjavanje opozicije preduslov za smenjivanje vlasti"\nAleksandar Šešelj u Saveta Evrope: Srbija nikada neće u EU\nDačić o protivkandidatima: Ako ne dobiju podršku...\n"Bojkot izbora nije opcija, vlast već ima 'GMO stranake"'\nMićunović objasnio zašto nije glasao za "Savez za Srbiju"\nDačić: Razgraničenje jedna od ideja, drugih i nema\nFormiran Savez za Srbiju, 10 osnivača, 30 tačaka, 3 cilja\nSNS proglasila pobedu u Majdanpeku\n"Nema nesuglasica u DS, dezinformacije režimskih medija"\nGlišić: U narednim danima SNS će meriti svačiji rad\n» "Kampanje izliv bliskosti ka đacima, kravama, zebrama..."\nAutor: SrbijaIzbori, 5 Feb 2018\n"Kampanje izliv bliskosti ka đacima, kravama, zebrama..."\nBeograd -- Dominantna odlika izbornih kampanja u Srbiji od 2012. do sada je takozvana funkcionerska kampanja, kažu iz Transparentnosti Srbija.\nTakva kampanja podrazumeva aktivnosti funkcionera na vlasti u predizbornom periodu koje se prikazuju kao njihov uobičajeni rad, a suštinski predstavljaju zloupotrebu javnih resursa za političku promociju, ocenjeno je u danas predstavljenom izveštaju Transparentnosti Srbije.\n"Funkcionerska kampanja je izliv bliskosti prema đacima, pacijentima, gradilištima, semaforima, kravama, zebrama, stipendijama, crvenim trakama, pismima o namerama, koji državni funkcioneri na svim nivoima iskazuju od trenutka kada se raspišu izbori", kazao je saradnik TS Zlatko Minić, posećajući da ta organizacija od 2012. u pet izbornih ciklusa prati funkcionersku izbornu kampanju.\nU izveštaju TS, koji analizira pet prethodnih izbornih ciklusa, navodi se da vođenje funkcionerske kampanje nije regulisano i da u najvećem broju slučaja ne predstavlja kršenje zakona po važećim propisima.\nDodaje se da funkcionerska kampanja može imati pozitivne finansijske efekte za stranke koje funkcioneri predstavljaju i negativne efekte po javne finansije, kao i da takav oblik promocije nije svojstven samo jednoj partiji, razdoblju ili nivou vlasti.\nKako je Minić dodao, problem postojanja funkcionerske kampanje uočili su i predstavnici OEBS-a, a pominje se i u izveštaju Evropske komisije o Srbiji.\nOn je objasnio da se funkcionerska kampanja može prepoznati jednostavnim postavljanjem pitanja da li je aktivnost koja je predstavljena u medijima u predizbornom periodu nešto što će biti bitno za dva meseca i kakav će biti efekat te aktivnosti, odnosno da li bi projekat funkcionisao da nije bilo javnog funkcionera.\nMinić je kazao da je problemi i što mediji o aktivnostima funkcionera u predizbornom periodu izveštavaju ne u izbornom bloku, već u gledanijem informativnom programu, pa na taj način partije sa kojima birači identifikuju te funkcionere dobijaju izuzetnu promociju.\n"Dosadašnji monitorinzi TS su pokazali i da mediji najčešće ne izveštavaju o samom događaju ili njegovom značaju za lokalnu sredinu ili državu, već šta je funkcioner radio i rekao", kazao je Minić. To, prema njegovim rečima, "u materijalnom smislu može da znači da takav vid promocije može da vam umanji troškove za reklamu, što je već pokazano na izborima još 2014. godine".\nPromena u izveštavanju medija je, kako smatra Minić, najbolje je rešenje za eliminisanje problema funkcionerske kampanje, "tako što bi se razdvajala vest od prazne promocije".\nRazlog za takvo stanje nije neznanje medija, dodao je on, već duboka zavisnost medija, odnosno ekonomskih centara moći od političara i funkcionera.\n"Funkcionerske kampanje ima svuda u svetu, ali nema ovakav medijski tretman kao u Srbiji", rekao je saradnik TS navodeći da je ovde najčešće glavna vest šta je neko kazao ili ocenio prilikom posete ili otvaranja.\nMinić je kazao da je primećeno i da u međuizbornim periodima, odnosno neizbornim godinama, ne prestaje promotivna aktivnost. "Po našoj metodologiji praćenja kampanje, što je poređenje broja promotivnih aktivnosti u predizbornom periodu sa brojem aktivnosti u prethodnoj neizbornoj godini, vidi se da ne postoji više toliki rast predizbornih aktivnosti", kazao je on.\nKako je objasnio, u izbornoj 2014. godina bilo je 9,5 puta više promotivnih aktivnosti nego 2013. kada nije bilo izbora, da bi nakon toga veliki broj ministara i funkcionera ušlo u permanentnu izbornu kampanju tako da je na poslednjim izborima broj promotivnih aktivnosti bio samo oko tri puta veći nego u prethodnom neizbornom periodu.\nIz TS traže zakonsko uređenje koje bi suzbili funkcionersku kampanju i predlažu da se propiše šta je u kampanji dozvoljeno.TS je pored ostalog preporučila i da se zabrani učešće javnih funkcionera, premijera, ministara, poslanika, odbornika, gradonačelnika, na promotivnim skupovima, posetama i konferencijama koje organizuju vlast tokom izborne kampanje, kao i drugim događajima.\nPreporučeno je i preciziranje pravila o izveštavanju javnosti o radu organa vlasti i javnih funkcionera u periodu predizbornih kampanja.\nPredsednik TS Vladimir Goati rekao je da su beogradski izbori po obliku, formi i načinu - lokalni izbori, ali da su zapravo više od toga. "Dobijanje Beograda na izborima za svaku od strana značiće poen i veliki korak napred za naredne izbore", kazao je Goati i ponovio da je potrebno da se vlast i opozicija dogovore o uslovima za vođenje predizborne kampanje.


Vesti online / Vesti / Svet / Francuzi upozoravaju: Turisti, ne izlazite napolje\nFrancuzi upozoravaju: Turisti, ne izlazite napolje\nTuristima u Francuskoj naloženo je da se ne izlažu opasnosti i ne izlaze napolje nakon što je napadnut turistički autobus tokom nereda u Parizu.\nPariz je blokiran nizom protesta\nTuristi, koji su se zaglavili u saobraćaju, opljačkani su uz pretnju staklenom bocom, dok je grupa mladih ljudi pokušala da zapali autobus.\nNakon što su pljačkaši pobegli, vozač je konačno uspeo da pokrene vozilo i dođe do hotela u kvartu Sen Deni.\nPariz je blokiran nizom protesta i nereda od kada je policajac optužen za silovanje dvadesetdvogodišnjeg mladića prilikom hapšenja početkom meseca, podseća "Dejli ekspres".\nOd dana silovanja 2. februara protesti su organizovani skoro svaki dan. Za to vreme zapaljeno je više vozila, a nekoliko objekata je opljačkano.\nNakon incidenta sa turistima iz Južne Koreje, ambasada ove zemlje u Parizu upozorila je posetioce da izbegavaju određena područja u glavnom gradu Francuske.\nFacebook/DF - Mi ili On\n* Dijamanti Kim Kardašijan završili kod džihadista?\n* Starleta otkrila: Bila sam gola kad su me vezali\n* Filmska pljačka u Parizu: Lopovi od dve žene oteli 5 miliona evra\nPUTOVANJA Ove navike Francuza zbunjuju strance, ali ne i nas\nSVET Filmska pljačka dijamanata kroz rupu u zidu i izvinjenje lopova na smetnji\nPUTOVANJA Ajfelova kula: "Monstruozna i nepotrebna"\nSVET Pariz: Policija oslobodila taoce, potera u toku


Održana 83 sednica gradskog veća u Zaječaru | TV Istok\nDate: 26 фебруара, 2019\nVećnici su na 83. sednici Gradskog veća usvojili Plan detaljne regulacije postrojenja za preradu otpadnih voda iz proizvodnog pogona pivare „Heineken Srbija“ u Zaječaru. Prema rečima Suzane Milošević iz Javnog preduzeća „Urbanizam i izgradnja“ izrađena je strateška procena uticaja na životnu sredinu koja je dobila pozitivnu ocenu od strane Odseka za zaštitu životne sredine, odeljenja za urbanizam.\nPrema Programu podrške za sprovođenje poljoprivredne politike i politike ruralnog razvoja, koji su većnici usvojili, predviđeno je da se 18 miliona 750 hiljada dinara uloži u razvoj poljoprivrede.im\nTim Programom podsticaće se i govedarstvo kroz mere za nabavku kvalitetnih priplodnih grla do iznosa od 140 hiljada, pri čemu će, kao jednu od novina, poljoprivredni proizvođači moći da koriste sredstva i za kupovinu muzilica. Takođe će se subvencionisati nabavka kvalitetnih grla ovaca i koza do iznosa od 100 hiljada. Podsticaji za pčelarstvo povećani su u okviru sektora do 80 hiljada, a pojedinačno po merama do 40 hiljada. Planirani su i podsticaji za udruženja do 80 hiljada. Kako je na Veću rečeno, prioritet će imati gazdinstva koja do sada nisu koristila ove mere, proizvođači sa prebivalištem na selu i nosioci gazdinstva koji su mlađi od 40 godina.\nNa 83. sednici Gradskog veća imenovana je Komisija za razmatranje predloga projekata i utvrđivanje predloga raspodele sredstava za sufinansiranje projekata u oblasti javnog informisanja na teritoriji grada Zaječara u 2019. godini.\nPred većnicima se našao i Izveštaj o izvršenom popisu imovine i obaveza u organima i službama organa grada Zaječara sa stanjem na dan 31. decembar 2018. godine.\nPrevious : Tekijanka proslavila 29 godina od otvaranja prve prodavnice (VIDEO)\nNext : Otvoren Montesori kabinet u ŠOSO “Jelena Majstorović” (VIDEO)


Komšić: Dodik nije protiv stranaca, već bi da ih bira\nTanjug 29. avgusta 2021. 17:54\nSARAJEVO – Predsedavajući Predsedništva BiH Željko Komšić ocenio je da srpski član Milorad Dodik, pozivom da se predsednici Turske, Hrvatske i Srbije uključe u dijalog o stanju u BiH, na taj način zove strance da se uključe u izmene Dejtonskog mirovnog sporazuma.\n„Koliko je Dodikova galama o strancima besmislena pokazuje i to da on sam poziva strance da se uključe u navodni dijalog oko promene dejtonskog uređenja BiH, jer drugačije se ne može tumačiti poziv Srbiji, Hrvatskoj i Turskoj da se angažuju u tom smislu“, rekao je Komšić, prenosi portal Klix.\nKomšić smatra da Dodik nije protiv stranaca, nego da bi da ih „bira“.\nOn je rekao da je jedino u parlamentu BiH moguće promeniti Ustav, nezavisno od mišljenja bilo koje države, pa i susednih zemalja.\nOcenio je da je zanimljivo to da Dodiku neki stranci „ne odgovaraju“, poput svedoka Dejtonskog sporazuma SAD, Velike Britanije, Nemačke, Francuske, EU i UN, dok mu „drugi stranci odgovaraju“.\nSrpski član Predsedništva BiH Milorad Dodik izjavio je danas da je situaciju u BiH moguće rešiti kroz posredovanje predsednika Turske Redžepa Tajipa Erdogana, Srbije Aleksandra Vučića i Hrvatske Zorana Milanovića, koji bi mogli da doprinesu da se održi dijalog.\nPoslanik DPS-a: Međunarodni partneri moraju da se umešaju\nPoslanik DF: Koalicija „Za budućnost Crne Gore“…


Vesti online / Vesti / Svet / Demokratija u bodljikavoj žici\nMigrantska kriza je i kulminacija posledica promašene politike od Avganistana i Iraka, preko Arapskog proleća i intervencije u Libiji, do direktnog sponzorisanja ekstremističkih grupa u Siriji, praćenih pokušajima da se Rusija protera s Bliskog istoka, mišljenja je Aleksandar Mitić, predsednik Centra za strateške alternative.\nOn naglašava da su osim ove poslednje Evropu pogodile još dve strašne nedaće, u kojima je SAD ključni igrač, a to su kriza evro-zone pokrenuta američkom finansijskom krizom i političko-ekonomski sukob oko Rusije koji je Vašington započeo svrgavanjem vlasti u Ukrajini.\nKakve su posledice po Evropu?\n- Migrantska kriza je kao humanitarno, moralno, vrednosno, pa geopolitičko, bezbednosno i ekonomsko, ali i političko pitanje urušila osnovne postulate današnje Evrope, pre svega EU, čiji su simboli bili ekonomija i sloboda kretanja. Sada su članice su pokazale drugačije lice, gledano od dužničke krize u Grčkoj, rekordne nezaposlenosti mladih u Španiji, pa podela prijema azilanata i napokon ograničenje slobode kretanja.\nSmatrate da je mađarski zid bio samo početak ograničenja kretanja?\n- To je najvidljivija, ali nažalost kao što smo videli ne i poslednja barijera. Pravi se sve više novih granica unutar Evrope. Zapad je prvo podržao raspad Jugoslavije i stvaranje novih država, a još uvek radi na pokušaju da legitimiše i legalizuje sponzorisanje otimanja Kosova i Metohije i pravljenja "države Kosovo". Paralelno s tim, organizuju se obojene revolucije i pučevi, veštački se Rusija odvaja od ostatka Evrope, sankcioniše, izoluje. To kulminira fizičkim kontrolama, barijerama, bodljikavim žicama i zidovima, ali i novim mentalnim granicama u glavama građana koji postaju svesni da Evropa više nije, niti će biti ono na šta su navikli.\nRuina od Libije\nKako to da se EU uopšte ne snalazi u sadašnjoj situaciji s migrantima?\n- Paradoks je da su EU i NATO mislili do pre nekolikogodina da kontrolišu Mediteran i mogu da rade šta hoće. Francuski predsednik Nikola Sarkozi je pokrenuo napad na Libiju i sa saveznicima od nje napravio ruinu za koju bore razna plemena i Islamska država, a sada bi da "brani" EU zidovima prema Srbiji. Kanadski šef diplomatije Džon Berd je na bombama pisao grafite "slobodna Libija", a mali Ajlan Kurdi utopio se u Turskoj nakon što je Kanada odbila da njegovoj porodici da azil. Šta tek reći o evropskim državama koje odbijaju da prime izbeglice da bi zaštitile "hrišćansku civilizaciju staru 1.000 godina", a istovremeno podržavaju prijem "države Kosovo" u Unesko kojim se Srbiji oduzimaju najznačajniji spomenici hrišćanske civilizacije?\nKako je EU ispala politički i bezbednosno kratkovida?\n- Ta kratkovidost joj se već obija o glavu i tek će. Vidljive posledice su migranti usred Budimpešte, Beča i Minhena, ogromna frustracija i nezadovoljstvo mladih od Sirize i Podemosa do izbora Džeremija Korbina za šefa britanskih laburista, pa prosipanje mleka evropskih poljoprivrednika na briselskom trgu Šuman i sukobljavanje sa policijom zbog gubitaka izazvanih sankcijama prema Rusiji. Verujem da bi SAD i Turska mogle da okončaju rat protiv Islamske države za kratko vreme ako bi dozvolile uključivanje Rusije i ukoliko bi odustali od svrgavanja Asada i preuzimanja potpune kontrole nad tim regionom.\nZnači li to da nema skorog kraja migrantskoj krizi?\n- Neće biti mira i stabilnosti na Bliskom istoku, a samim tim i prestanka dolaska izbeglica, sve dok SAD i EU ne naprave istinski dogovor sa Rusijom, prekinu licemernu politiku prema "neprijatelju" Iranu i prema "prijatelju" Saudijskoj Arabiji. Naravno, i dok ne vide kako da pronađu rešenje za politiku Turske, koja udara na Kurde na sve strane. Dakle, migrantska kriza mora da se reši u svom korenu, na terenu u Kobaneu, a ne na Horgošu.\n* "Evropa bi da sarađuje sa Rusijom, ali nema volju da se suprotstavi Americi"\nMogu li Srbiju da na putu EU zakoče dobri odnosi sa Moskvom?\n- Nema dana da se srpsko-ruski odnosi ne nađu na tapetu Zapada, od neuvođenja sankcija Moskvi do zajedničkih vojnih vežbi. Srbija, za sada, nije promenila stav, što je za\npohvalu, ali ako nastavi proces pristupanja EU, biće sve ultimativnije zahtevano da se udalji od Rusije. U okviru pregovaračkog poglavlja 31, tražiće se postepeno usklađivanje sa deklaracijama o zajedničkoj spoljnoj i bezbednosnoj politici EU, a to sada znači i političko i ekonomsko suprostavljanje Moskvi. Izbacivanje Rusije je uz pitanje Kosova i Republike Srpske jedan od tri ključna uslova Srbiji. Ako bi se održala politika hodanja po tankoj žici neutralnosti kako je vidi vlast u Beogradu, rezultat bi mogao da bude uspešan. Međutim, na duže staze, ako se nastavi sa EU integracijama, ta politika je praktično nemoguća.\nKakvu politiku treba da vodi Beograd?\n- Srpska vlast je u teškoj poziciji, pred novim uslovima po pitanju Kosova i migranata, ali je o posledicama dugoročnog uslovljavanja trebalo da razmišlja pre nego što je odlučila da sve karte baci u koš integracija u EU. Što se više približavamo članstvu, manevarski prostor će nam se sužavati. Sa EU treba razgovarati i pronalaziti rešenja, ali imati i konstruktivnu politiku alternativa, naročito na istoku, dok na zapadu ne smemo da stvaramo još veće neprijatelje. Srbija ima kvalitetnu diplomatsku mrežu, iskustvo i dovoljno snažan imidž da razvija drastično kvalitetnije odnose od ispunjavanja uslova i hirova berlinskih savetnika, briselskih birokrata, vašingtonskih jastrebova, britanskih službi, hrvatskih i mađarskih ultranacionalista. Znam da možemo bolje. Ali ovo će, kao i uvek u istoriji Srbije, biti ispit volje.\nMagistar međunarodnih odnosa\n* Aleksandar Mitić je rođen 3. februara 1974. u Leskovcu. Odrastao je u diplomatskoj porodici, živeo u Tunisu, Belgiji i Kanadi. Osnovnu školu je završio u Briselu, srednju u SAD, a žurnalistiku i političke nauke na Karlton univerzitetu u Otavi, gde je stekao titulu magistra međunarodnih odnosa, sa specijalizacijom iz analize sukoba. Doktorand je na FPN-u u Beogradu, gde je predavao predmet krizno novinarstvo.\n* Kao dopisnik agencije Frans pres 1999. izveštavao je s Kosmeta svih 78 dana NATO bombardovanja, a od 2005. bio je dopisnik Tanjuga iz sedišta EU i NATO u Briselu.\n* Tvorac je "Kosovskog kompromisa", prvog projekta strateške komunikacije koji je podržala Vlada Srbije u zemljama EU, usmerenog protiv priznanja nezavisnosti Kosova. Član je UO Fonda "Slobodan Jovanović".\n* Trenutno živi u Pragu, oženjen je Milenom, ima dve kćerke.\nCentar za strateške alternative\nSVET Kriza besni, a Obama ćuti\nSVET "U želji da uništi Rusiju, Amerika neće štedeti ni Evropu"


Pens o Venecueli: Sve opcije na stolu, neka Rusija odstupi - Sputnjik Srbija\n09:18 11.04.2019 Preuzmite kraći link\n„Moramo zaustaviti ovaj rat Donalda Trampa“, rekao je Monkada u SB UN.\nMeđutim, kao i na prethodnim sednicama Saveta o Venecueli, sastankom su dominirale američke težnje da svrgnu predsednika Nikolasa Madura i da na njegovo mesto postave predsednika Skupštine i lidera opozicije Huana Gvaida, navodi Tanjug.\nGledajući u pravcu Monkade koji je sedeo za istim stolom u SB UN, Pens je rekao: „Uz dužno poštovanje, gospodine ambasadore, ne bi trebalo da budete ovde.“\n„Moj legitimitet zavisi od legitimiteta moje Vlade koju priznaju Ujedinjene nacije. Ne zavisi od izjava potpredsednika SAD“, kazao je ambasador Venecuele.\nAP navodi da će SAD biti potrebna snažna podrška 193 članice Generalne skupštine UN kako bi dobile priznanje Gvaida kao novog legitimnog predsednika Venecuele, s obzirom da za sada samo 54 članice podržava Gvaida kao privremenog predsednika.\nSavet bezbednosti UN, Huan Gvaido, Majk Pens, Nikolas Maduro, Venecuela


Verder - Lajpcig\nSubota, 18/05 - Fudbal, Nemačka, Bundesliga\n18/05Verder Bremen vs RB LajpcigUkupno pogodaka - domaćin - iznad/ispodtip: Više 1.50\nDomaćem timu se, najverovatnije, plasman u Evropu izmigoljio. Postoji još minimalna šansa da dođu do tog cilja, ali im pored pobede, trebaju i odgovarajući ostali rezultati.\nTrijumfom u Sinshajmu u prethodnom kolu, Verder je uspeo da ostane u trci za plasman u kvalifikacije za Ligu Evrope. Niz od tri uzastopna poraza, dva u Bundesligi i jednog u Kupu, prekinuli su remijem da Dortmundom, koji je i odlučio šampionsku trku. Njima taj bod nije značio mnogo, ali su pobedili Hofenhajm i sada su, pred poslednje kolo, na 9. mestu, sa zaostatkom od jednog boda upravo za Hofenhajmom. Da bi došli di Evrope, potrebno je da pobede Lajpcig, a da Hofenhajm ili Volfsburg ne pobede. Dakle, od njih ništa ne zavisi, osim toga da li će slaviti protiv "bikova". Da nije bilo te loše sedmice, u kojoj su dva puta izgubili od Bajerna i jednom od Fortune, bilo bi ovo perfektno proleće Verdera, koji pre, i posle toga, nije izgubio nijedan meč. Šteta što se tim iz Bremena nije plasirao u finale Kupa, jer je protiv Bajerna odigrao odličnu utakmicu, u kojoj nije imao sreće.\nDa je Verder dobio taj meč sa Bajernom, onda bi se Lajpcig i Verder dva puta sastali za samo nedelju dana. Sada u poslednjem kolu i naredne sedmice u finalu Kupa u Berlinu. Ovako, Verder ovim mečom završava sezonu, dok će Lajpcig najvažniji meč u ovoj igrati naredne subote, kada se na Olimpijskom stadionu u Berlinu sastane sa Bavarcima. Sa njima su "bikovi" igrali prošle nedelje u prvenstvu i uspeli su da im odlože šampionsko slavlje, pošto je meč završen bez pobednika i, na opšte iznenađenje, bez golova. Lajpcig je sigurno treći, bez obzira na ishod ovog meča, pa ne očekujemo da će se pretrgnuti na gostovanju u Bremenu, pogotovo zato što ih očekuje finale Kupa, u kome će pokušati da stignu do svog prvog trofeja od ujednijenja Nemačke.\nKako god bilo, Verder ima motiv u ovoj utakmici. Pokušaće tim iz Bremena sve da bi pobedio na oproštaju od navijača, a ko zna, možda im stigne pomoć od Augzburga, koji igra sa Volfsburgom, ili Majnca, koji dočekuje Hofenhajm. Trebalo bi ovo da bude, pre svega, efikasan duel, pa je naš predlog da domaćin daje dva gola u ovoj utakmici. Za predlog T12+ u kladionici 10Bet koeficijent je 1.83.


TRAMP DONEO ŠOKANTNU ODLUKU: Neka se drugi brinu o Siriji, mi odlazimo | WebTribune\nHome U FOKUSU TRAMP DONEO ŠOKANTNU ODLUKU: Neka se drugi brinu o Siriji, mi odlazimo\nAmerički predsednik Donald Tramp je izazvao iznenađenje izjavom da želi da povuče američke trupe iz Sirije.\nPored toga on je zamrznuo 200 miliona dolara pomoći za obnovu Sirije, prenosi “Dojče vele”.\nAmerički predsednik Donald Tramp je iznenada objavio skorašnji kraj vojne intervencije SAD u Siriji. „Mi ćemo uskoro napustiti Siriju”, rekao je Tramp u govoru industrijskim radnicima u državi Ohajo. Američki vojnici treba da se „vrate u svoju zemlju, gde i pripadaju”, rekao je Tramp.\nU svom govoru u Ohaju, Tramp je sveo poražavajući bilans američke intervencije na Bliskom istoku. „Potrošili smo sedam milijardi dolara na Bliskom istoku – i šta smo dobili za to, ništa”, rekao je Tramp i dodao „neka se drugi brinu o Siriji”. On je opravdao povlačenje američkih trupa i činjenicom da je Islamska država u velikoj meri poražena.\nTa izjava je suprotna stavu Ministarstva odbrane, kako je izvestilo nekoliko američkih medija. To što je predsednik rekao nije jasno, rekao je zvaničnik Ministarstva odbrane CNN-u. Samo nekoliko sati pre Trampovog govora, portparolka Pentagona Dana Vajt je rekla da u Siriji ima još mnogo posla kako bi se osigurala trajna pobeda nad ekstremistima.\nIz Stejt dipartmenta u Vašingtonu je rečeno da ne znaju ništa o toj odluci. Agencija Reuters prenosi da je Tramp svoje savetnike već upoznao sa svojom željom o brzom povlačenju iz Sirije. Rojters se pritom poziva na dva viša člana Trampovog osoblja koji su to u petak potvrdili.\nZamrznuta pomoć za obnovu Sirije\nDonald Tramp je zamrznuo više od 200 miliona sredstava namenjenih za oporavak Sirije pošto njegova administracija vrši procenu o ulozi Vašingtona u sukobu u toj zemlji, piše američki dnevnik Vol strit žurnal.\nPrema pisanju lista, Tramp je zatražio zamrzavanje sredstava nakon što je primetio da je Vašington nedavno najavio dodatnih 200 miliona podrške za obnovu u Siriji.\nList ističe da je odluka donesena u skladu sa Trampovom najavom da će Amerika da se povuče iz Sirije i da drugi treba da brinu o njoj.\nDodatnu pomoć od 200 miliona dolara najavio je bivši američki državni sekretar Reks Tilerson u februraru u Kuvajtu tokom sastanka koalicije za borbu protiv Islamske države.


Miodrag Kostić održao predavanje studentima Frensisa Fukujame - Advertiser Serbia\nS ovim u veziedukacijeFakultet političkih naukafeaturedFrensis FukujamakompanijeMiodrag Kostić\nBEOGRAD – Prvi čovek MK Group Miodrag Kostić održao je predavanje na Fakultetu političkih nauka studentima polaznicima programa “Leadership Academy for Development” čuvenog profesora Frensisa Fukujame, autora naučnog bestselera „Kraj istorije i poslednji čovek“\nKostić je bio jedini gost predavač na predavanjima ovog poznatog politikologa i jednog od najvećih filozofa današnjice.\n„Izuzetna mi je čast da sam danas u društvu profesora Fukujame, jednog od najvećih mislilaca 21. veka i da sa njim, ali i sa ovim mladim ljudima, budućim liderima mogu da razmenim stavove i mišljenja u vezi sa aktuelnim ekonomskim pitanjima u našoj zemlji i regionu. Trudili smo se da na analitički način obradimo temu javno-privatnog partnerstva u ovom delu Evrope. Diskutovali smo o prednostima ovog vida partnertstva, ali i o tome šta bi trebalo poboljšati u pravcu povećanja broja projekata u ovoj oblasti. Smatram da pitanje poverenja između vlade i privatnog sektora jeste jedno od ključnih u obezbeđivanju dobrih rezultata neophodnih ekonomskih reformi. Veliki sistemi poput MK Group, koji zapošljava više od 7.000 ljudi širom našeg regiona, trebalo bi da imaju odličnu saradnju sa državom. Kada kompanija, kao što je naša, u poslednjih dvadeset godina investira u Srbiju više od milijardu evra, a godišnje plaća oko 100 miliona evra poreza, doprinosa i dažbina, prirodno je da učestvuje u dijalogu sa državom”, istakao je Kostić.\nOrganizator predavanja, autor bestselera “Kraj istorije i poslednji čovek” profesor Frensis Fukujama je rekao da postoji mnogo nepoverenja prema privatnom sektoru, ali da javno-privatna partnerstva mogu da pomogne pomognu privredi, kao i da je to oblast koja “obećava”.\n„Za javno-privatna partnerstva je neohodna jaka vladavina prava, (odnosno) okvir u kome se mogu sprovoditi složeni ugovori. To je glavni institucionalni preduslov za njihovo sprovodjenje„, izjavio je Fukujama.\nPredsednik MK Group, g. Kostić naglasio je da se uvek rado odaziva pozivima kada je u pitanju prenošenje iskustava mladim i obrazovanim ljudima, a naročito u ovom slučaju, kada se radi o studentima pod mentorskim vodstvom čuvenog profesora Frensisa Fukujame.\nDejo Savićević u novoj reklami za Crnogorski Telekom


Harlem Desir pozvao Britance da ne izruče Assangea SAD-u\nProtesti protiv izručenja Assangea SAD-u, London\nPredstavnik OSCE-a za medije Harlem Desir (Arlem Dezir) pozvao je britanske vlasti da ne izruče osnivača WikiLeaksa (Vikiliks) Juliana Assangea (Džulijan Asanž), uoči prvog ročišta, 24. februara, o njegovom mogućem izručenju Sjedinjenim Državama.\n"Brojne optužbe i nesrazmjerna osuda sa kojom je suočen mogla bi imati zastrašujući uticaj na slobodu izražavanja i slobodu štampe", napisao je Desir na svom Twitter nalogu.\nDesir je u saopćenju podsjetio da se 24. februara održava prvo ročište Assangeu koji je objavio povjerljive dokumente na internet stranici WikiLeaks 2010. godine. On je optužen po 18 tačaka optužnice uključujući navodno kršenje Zakona o špijunaži objavljivanjem povjerljivih informacija i može dobiti zatvorsku kaznu do 175 godina ako bude osuđen.\n"Pozivam britanske vlasti da ne izruče Juliana Assangea kada se održi ročište u ponedjeljak. Posebno sam zabrinut zbog brojnih optužbi protiv njega i nesrazmjerne zatvorske kazne do 175 godina, sa kojom bi se potencijalno mogao suočiti ako bude osuđen", napisao je Desir.\nOn je rekao da treba uzeti u obzir javni interes nekoliko publikacija WikiLeaksa 2010. godine, koje su doprinijele važnim istraživačkim izvještajima.\n"Neophodno je imati u vidu uticaj na slobodu izražavanja i medijsku slobodu ako on bude izručen i osuđen. To bi moglo imati zastrašujući uticaj na novinarstvo i slobodu medija", napisao je Desir. On je rekao da će pažljivo pratiti razvoj ovog slučaja.\nAssange je 11. aprila 2019. izbačen iz ambasade Ekvadora u Londonu u koju se sklonio 2012. godine i britanska policija ga je odmah uhapsila.\nSjedinjene Države su zatražile izručenje Assangea koji se suočava s ukupno 18 tačaka američke optužnice, a ukoliko bude osuđen za špijunažu i izdaju objavljivanjem tajnih državnih dokumenata, prijeti mu višedecenijska kazna zatvora.\nOsnivač WikiLeaksa je dobio podršku organizacije Reporteri bez granica (RSF) koji su pokrenuli peticiju sa do sada oko 40.000 potpisa.\nPovjerenica Vijeća Evrope za ljudska prava Dunja Mijatović ocijenila je prošle sedmice da Assange ne treba biti izručen SAD-u zbog potencijalnog uticaja tog slučaja na slobodu medija i zabrinutosti za loše postupanje prema njemu.